تێبینیێک لە سەر شانۆنامەی چاوەڕوانی گۆدۆ | شانۆڤان\nتێبینیێک لە سەر شانۆنامەی چاوەڕوانی گۆدۆ\nشاخەوانon 7, كانونی یه‌كه‌م 2017 9 مانگ لەمەوبەر سەرنجێک بنووسە لەسەر تێبینیێک لە سەر شانۆنامەی چاوەڕوانی گۆدۆ\nنووسەر: ساموێل بێکێت\nشەڕی مرۆڤ لەگەڵ خۆیدا\nچاوەڕوانی گۆدۆ، چاوەڕوانی مرۆڤە بۆ ئەوەی ژیان ئاڵۆزی و نهێنیەکانی خۆی شێ بکاتەوە و نهێنیەکانی دەر بخات. پەیوەندی مرۆڤە لەگەڵ دەروون و ویژدانی خۆیدا. نامرۆڤایەتی ئینسان بەرانبەری خۆی. پرسیارە لە مەعنا و واتاکان. مەعنایەک هەیە؟ گەڕان بە شوێن وەڵامەکاندا کارێکی ڕەوایە؟ یان دەشێ هەتا بۆمان دەکرێ هەر وا کوێرانە بەرەو پێش بچین و تەنیا بۆ پشوودانێکی کورت جار جارێک ڕاوەستین؟ چونکە وەڵامەکان وەکوو گۆدۆ هیچکات دەرناکەون، بیر و کردەوەکانی ئێمەش هیچ لەم بابەتە ناگۆڕێ.\nگەرچی لە ڕووکاری بەرهەمەکەدا وا دیارە کە چاوەڕوانی گۆدۆی بێکێت شانۆنامەیەکی تراژیدیی-کۆمێدیە سەبارەت بە دوو کەسی هەژار و دەربەدەر کە چاوپێکەوتنێکیان هەیە لەگەڵ دوو پیاوی گێژ و وڕ و خەمباری دیکە، بەڵام بە بڕوای من بێکێت ویستوویە سەبارەت بە کێشە و جەنگی مرۆڤ لەگەڵ خۆیدا بنووسێت.\nئێستراگۆن کە گرنگترین شت بەلایەوە ئەوەیە کە پۆستاڵە تەنگ و بۆگەنەکانی لە پێ دەر بێنێ، ژیانی بە هەموو زەحمەت و برینەکانیەوە قبووڵ کردووە. دەڵێی بڕوای بەوەیە کە پێویستە لەگەڵ ئەو شتانە وا ژیان بۆمانی دەخولقێنێ و لە ڕێگاماندا تووشیان دەبین بە بێ هیچ جوڵە و مشتومڕێ ڕێک کەوین و بەرەنگاریان نەبینەوە. گەر وامان کرد، لە ئاکامدا ژیان خۆی هەموو شتێک جێ بەجێ دەکات. بۆچی کاتی خۆمان لە کیس بدەین لە پێناوی هەوڵدان بۆ گۆڕینی ژیان بۆ ئەو شێوەیە کە دەمانەوێ! بۆچی دژایەتی شتێک بکەین کە نەگۆڕە؟ ئەگەر بڕیار بێ کە ژیان هێرش باتە سەرمان، ڕەنگە هەر بە هەمان شێوە بڕیار درابێ کە ئێمەش ئیزنی پێ بدەین. ئەگەر دژایەتی نەکەین، لەوانەیە کۆتایی بێت و بە کەمترین زیان دەربازمان بێت. ئیدی دەتوانین دیسان هەتا جارێکی دیکە و کارەساتێکی دیکە، ئاسوودە بین. ئەگەر ئیزن بە ژیان بدەی هەر شتێکی دەوێ بیکات، تەنانەت خراپترین شتیش کە مردنی ئێمەی لەگەڵدا بێ، دیسان کێشەیەکی نیە و هەر باشە.\nبەڵام ڤلادیمیر شتێکی زۆرتری دەوێ. ئەو بەردەوام هیوای هەیە شتێک ڕوو بدات و ژیانی باشتر بکات. ئەو هیوادارە گۆدۆ بێت و وەڵامێکی پیشان بدات، هەر وەڵامێک بێت گرنگ نیە. ڤلادیمیر تێناگات کە بۆچی ئێستراگۆن ئەوەندە بێزار و کەمتەرخەمە.\nڤلادیمیر ئەو بەشەی ناخی ئێمەیە کە چاوەڕوانین ژیان وەڵامی پرسیارەکانمان بداتەوە. ئەو بەشەی ئێمە کە چاوەڕوانی یارمەتی کەسانی دیکەیە تا ئەو گەنج و سامانە بەنرخە بدۆزینەوە کە وادەزانین لە شوێنێکدا بوونی هەیە و چاوەڕێمان دەکات. ڤلادیمیر و ئێستراگۆن هیچ یەکیان ئەوەندە بە ژیانەوە نەبەستراون و هەستێکی ئەوتۆیان بەرانبەر ژیان نیە کە واز لە بیرۆکەی خۆکوژی بێنن. ئەوان بەردەوام دەیانەوێ لە دارێک کە لە پەنایاندایە خۆیان هەڵواسن و کۆتایی بە ژیانیان بێنن. هەر دووکیشیان دەزانن کە ئەم شتە ڕوو نادات. ئەم باس و بیرۆکەیە شێوەیەکە بۆ تێپەڕاندنی کات: ‘دەگەڕم، بەم چاوە چکۆلانەمەوە دەگەڕم بۆ درەختێک خۆمانی لێ هەڵواسین.’ ئەمە هەر ئەو شێوەیەیە کە هەندێک جار بۆ ڕێ هاتن لەگەڵ کێشەکانماندا بەکاری دێنین، چونکە ئێمە بەجۆرێک لە دڵسووتاندن بۆ خەمەکانمان چێژ دەبینین.\nڤلادیمیر پێویستی بە ئێستراگۆنە بەڵام ئەو هەست و نیازەی دەر ناخات. ئێستراگۆن دڵخۆشە بە تێپەڕ کردنی کات لەگەڵ ڤلادیمیر. ئێمە پێویستمانە خۆمان دڵنیا کەین کەسێکی بەنرخین. لە دەروون و نیهادی خۆماندا بە شوێن شتێکدا دەگەڕین کە هۆکارەکانمان بۆ وجوود و بوونمان بسەلمێنێت. ئەگەر بایەخ بەمە نەدەین، چ بە سەرماندا دێت؟ ئیدی پێویستیێکمان بۆ پەیوەندیێکی قووڵ لە گەڵ دەروونماندا نامێنێت. لە ڕاستیدا ڤلادیمیر و ئێستراگۆن دەروون و نیهادی یەکدین.\nکاتێک پۆزۆ و لووکی لە سەر دیمەنەکە دەر دەکەون، ڤلادیمیر بە دەرفەتێکی دیکەی دەزانێ لەو دۆخە کز و بێوزەیە بێتە دەرێ. دەکرێ پۆزۆ، گۆدۆ بێت؟ نا؟ دەی باشە، ئێستا ئەو دەتوانێ بابەتێکی خێر و چاک بێت کە ئەوان دوور بخاتەوە لەو دۆخە، هاوکات دەشتوانن درێژە بە چاوەڕوانیەکەیان بدەن.\nپۆزۆ تا کاتێک لووکی بە کار دێنێ کە شتێکی بۆ پێشکەش کردن هەبێت. بەڵام کاتێک ئەو شتەی کە پۆزۆ پێویستییە لە دەست دەدات، ئیدی لووکی دەبێتەوە کۆیلەیەکی ڕۆژڕەش. لووکی کۆیلەی پۆزۆیە و پۆزۆ دەیەوێ بە پارەیەکی زۆر بیفرۆشێت.\nڤلادیمیر و ئێستراگۆن زۆر دڵیان بە لووکی دەسوتێت بەڵام هیچی بۆ ناکن، بەتایبەت ئەو کاتەی کە ڕەنگە لووکی باوەڕی نەمابێت هیچ یارمەتیێکی پێ بگات و تەنانەت یارمەتیشی ناوێ. لووکی کەسێکە ئەو هۆش و ژیرییەی جارانی لە دەست داوە و لەوانەیە بە تەنێ بمێنێتوە.\nزۆر کات لە کەسێکدا تەنیا ئەو شتە دەبینین کە بۆمان سوودی هەیە، نەک ئەو کەسە خۆی. کاتێک لە کەسێک بێزار دەبین کە ئیدی بۆمان سوودێکی نیە یان ناتوانێ ئەو شتانەی دەمانەوێ بۆمان جێ بە جێ بکات، ئیدی دەبن بە قورسایی و بارگرانیێک بە سەر شانمانەوە. ئێمە بەرانبەر ئەو شتانەی کە ڕۆژانێک سەرنجمانی ڕا دەکێشا کوێر دەبین و ئیدی پاڕانەوەکانیان بۆ خۆشەویستی نابیستین.\nلە ڕوانگەیەکی بەربڵاوترەوە، کاتێک ئیدی گرنگی بە کەسێک نادەین، ئێمە بەرانبەر کێشەکانی دونیا کوێر دەبین و ئیدی هەست بەو کێشانە ناکەین، ئەو کەسە چەوساوە لەوانەیە توانای قسە کردنی نەمێنێت و نەتوانێت لەگەڵماندا بدوێ.\nکات تێپەڕ دەبێت. دوێنێ بوو؟ ساڵی پار بوو؟ کەی بوو کە بۆ دواهەمین جار ڤلادیمیر و ئێستراگۆن لێرەدا چاوەڕوانی هاتنی گۆدۆیان دەکرد؟ کەی بۆ دواهەمین جار پۆزۆ و لوکییان دی؟ گرنگە؟ لە ڕاستیدا ڕۆژ، ساڵ یان تەمەن چین؟ مرۆڤ تەمەنی لە چاوەڕوانیدا دەژی. مرۆڤ چاوەڕوانە لە دایک بێت، چاوەڕوانە گەورە بێت و ببێت بە پیاو، چاوەڕوانە سەرکەوتوو بێت، چاوەڕوانە عەشقێکی ڕاستەقینە بدۆزێتەوە، چاوەڕوانی دۆزینەوەی ئاسوودەییە، هەروەها چاوەڕوانی مەرگە. هەر لەو کاتانەی چاوەڕوانی شتەکانە و لە چاوەڕوانیدا کات دەباتە سەر، بیر دەکاتەوە، ڕووبەڕووی زۆرێک بڕیار دەبێتەوە، لە گەڵ خۆیدا لە ململانێدایە کە چ ڕێگایەک بگرێتە بەر، دەبێت وەکوو ڤلادیمیر بەو هیوایە بێت کە سبەینێ وەڵامەکان ئاشکرا دەبن؟ یان دەبێ وەکو ئێستراگۆن ئیدی بە شوێن وەڵامەکاندا نەبێت و گەڕان بە شوێن وەڵامەکان لە بیر خۆی باتەوە؟ شیاوە کە ڕاوەستێ ژیان بچێتە پێشێ و ڕووداوەکان ڕوو بدەن و ئەمیش لەگەڵ شەپۆلەکەدا بڕوات؟\nئەگەر ئەو کەسانەی دەورووبەری، کێشەو ئازارێکیان هەبێت یان هەڕەشەیەک لە سەریان بێت، پێویستە ئەو یارمەتی بدات؟ ئەگەر یارمەتی دا و تووشی کێشە هات، دەبێ واز بێنێت و بڕوات تا کەسێکی دیکە ئیشەکە چارەسەر کات یان هەستێتەوە و دیسان هەوڵ بدات بۆ ڕزگار کردنی ئەو کەسە چەوساوەیە؟\nچاوەڕوانی گۆدۆ چاوەڕوانی مرۆڤە بۆ ئەوەی ژیان نهێنیەکانی خۆی دەربخات. پیشاندەری پەیوەندی مرۆڤە و نیهادی خۆی. نامرۆڤایەتی مرۆڤە بەرانبەر مرۆڤ. پرسیارە لە مەعنا. مەعنایەک بوونی هەیە؟ شیاوە کە بۆ وەڵامەکان بگەرێین یان دەبێ هەر وا کوێرانە بەرەو پێش بڕۆین و تەنیا بۆ پشوو دانێکی کورت ڕاوەستین. چونکە وەڵامەکان هەر وەکوو گۆدۆ هیچ کات نایەن، بیر و کردەوەکانی ئێمەش هیچ لە دۆخەکە ناگۆڕێن.\nسەرچاوە: Literature Study Online\nپۆلوێژەتاگتراژیدییتراژیدیی کۆمێدیساموێل بێکێتشانۆنامەشانۆنامەی چاوەڕوانی گۆدۆکۆمێدی


بزووتنەوەی ئیسلامی داوای دواخستنی هەڵبژاردن دەکات - RojNews\nبزووتنەوەی ئیسلامی داوای دواخستنی هەڵبژاردن دەکات\nبزووتنەوەی ئیسلامی کوردستان، لە راگەیاندراوێکدا، داوای دواخستنی هەلبژاردنی پەرلەمان و سەرۆکایەتی هەرێمی کوردستان دەکات، هاوکات دەشڵێت پێداگریی لە سەر ئەنجامدانی لە سەرەتای مانگی داهاتوو جگە لە مزایەدە هیچی تر نییە.\nئەمشەو، مەکتەبی سیاسی بزووتنەوەی ئیسلامی، سەبارەت بە پێداگریی لەسەر ئەنجامدانی هەڵبژاردنی پەرلەمان و سەرۆکایەتی هەرێمی کوردستان، لە سەرەتای مانگی داهاتوودا، ڕاگەیاندراوێکی بڵاو کردەوە.\nلە سەرەتای ڕاگەیاندراوەکەدا هاتووە: پێداگریى لەسەر ئەنجامدانى هەڵبژاردن لە(١١/١) جگە لەمزايەدەى دوور لە مەوزوعيەت و نمايشێكى سياسى بۆ ياريكردن بەعەقڵى دەنگدەر شتێكيتر نييە.\nلە بەشێکی ڕاگەیاندراوەکەدا ئاماژە بە شەش خاڵ کراوە وەکو هۆکار بۆ کۆسپ لەبەردەم ئەنجامدانی هەڵبژاردنی ئەمساڵ و تێیدا ئاماژە بەوە کراوە کە: چونكە هەڵبژاردن چۆن و بەكام جادوو ئەنجام دەدرێت كە هێشتا:\n١. بەشێك لەقەوارەكان ناوى كانديدەكانيان و ليستى بەشداريكردنيان ئامادە نەكردووە.\n٢. كۆمسيۆن١٣ی ١٠ ى وەك دوا وادە بۆ ناردنى ليستى كانديدەكان ديارى كردووە، ١٥ی ١٠ى بۆ دەستپێكردنى بانگەشە، واتە لەماوەى دوو ڕۆژدا دەبێت كۆمسيۆن بەناوەكاندا بچێتەوەو بيداتە وەزارەتى ناوخۆو وەڵامى قەوارەكان بداتەوە كە ناوەكانيان پەسەندكراون يان نا، كە ئەمە مەحاڵە لەو دوو ڕۆژەدا، ئەى حزب وقەوارەكان كەى پۆستەرات و ڕيكلام بۆ ليست و كانديدەكانيان ئامادە بكەن؟\n٣. كانديد بۆ پۆستى سەرۆكى هەرێم هێشتا ديار نييە و تاكە كانديدەكەى گۆڕانيش يەكلا نەبووەتەوە.\n٤. بارودۆخى كوردستان نائاساييە و هەڕەشەكان لەهەموو لايەكەوە لەسەر هەرێمەو بارى دەروونى خەڵك لەئاستى ئەوەدا نييە وەكو پێويست بەشدارى دەنگدان بكەن.\n٥. مەسەلەى بەشدارى ناوچە كوردستانييەكانيش يەكلا نەبووەتەوە.\n٦. باس لە نەسڕينەوەى ناوى مردووەكان و خەلەل و كەموكورتييەكانى كارەكانى كۆمسيۆنيش بەلايەك.\nلە کۆتایی ڕاگەیاندراوەکەشدا هاتووە: كەواتە باشترين ڕێگا، دواخستنى هەڵبژاردنە بۆ وادەيەكي تر كە لەدوو مانگ تێنەپەڕێت و لەسەرى ساڵى نوێدا ئەو پرۆسەيە ئەنجام بدرێت و لەخەياڵ و گەمەى سياسى و ياريكردن بەعەقڵى خەڵك دووركەوينەوە باشترە.\nبەڕێوبەڕێکى پۆلیس کوژرا\nجوان ڕایان بۆ ترێزا مەی: داوای لێبورن لە گەلی کورد بکە\nئەمڕۆش مووچە دابەش دەکرێت\nلە ڕەمەزاندا گرانیی دەکەوێتە بازاڕی هەولێر\nهەفتەی داهاتوو مووچەی چەند شوێنێک دابەشدەکرێت\nلەمەودوا ڕێگە نادرێت لە عەلوەی سلێمانی پارە لە جوتیاران وەربگیرێت\nمووچەی پێنج وەزارەت دابەش دەکرێت\nخشتەیەکی نوێی وەرگرتنی مووچە ڕاگەیەندرا


ئێران باشتر بناسین (به‌شی یه‌که‌م)؛ پارێزگای کوردستان، مه‌ڵبه‌ندی له‌مێژینه‌ی کوردان - جام کوردی\nجام کوردی: کۆکردنه‌وه و وه‌رگێڕان: مورته‌زا مورادی\nکوردستان یه‌ک له‌پارێزگاکانی ئێرانه و شاری سنه ناوه‌ندی له‌مێژێنه‌ی ئه‌م پارێزگایه دێته ئه‌ژمار. ڕووپه‌ری ئه‌م پارێزگایه 28200 کیلۆمه‌تری چوارگۆشه‌یه که ده‌کاته له‌سه‌دا 1.7ی ڕووپه‌ڕیی گشتی ئێران. ئه‌م پارێزگایه که ده‌که‌وێته ده‌شت و داوێنه‌کانی ڕسته کێوه‌کانی زاگروسی ناوه‌ڕاست له‌باکووره‌وه له‌گه‌ڵ پارێزگاکانی ئازربایجانی ڕۆژئاوا و زه‌نجان، له ڕۆژهه‌ڵاته‌وه له‌گه‌ڵ پارێزگاکانی هه‌مه‌دان و زه‌نجان، له‌باشووره‌وه له‌گه‌ڵ پارێزگای کرماشان و له‌ڕۆژئاواشه‌وه له‌گه‌ڵ هه‌رێمی کوردستانی عێراق دراوسێیه. پارێزگای کوردستان له‌گه‌ڵ وڵاتی عێراق 200 کیلۆمه‌تر سنووری هاوبه‌شی هه‌یه. کوردستان به‌پێی دوایین دابه‌شکارییه‌کانی وڵاتی ئێران له‌ساڵی 1390ی کۆچی هه‌تاوی، 10 شارستان، 29 شار، 31 به‌ش، 86 گوندی گه‌وره و 1697 گوندی چکۆله‌ی هه‌یه که خه‌ڵک تیایاندا ده‌ژیت و 187 گوندی ئه‌م پارێزگایه‌ش چۆڵ کراون و ئێستاکه که‌سیان لێ ناژی. شارسته‌کانی ئه‌م پارێزگایه بریتین له: بانه، بیجاڕ، دێولان، دیوانده‌ڕه، سه‌وڵاوا، سه‌قز، سنه، قوروه، کامێران و مه‌ریوان. به‌پێی سه‌رژمێری ساڵی 1390ی هه‌تاوی پارێزگای کوردستان ئاپۆره‌ی ده‌گاته 1ملوێن و 493 هه‌زار و 645 که‌س که له‌سه‌دا 66ی له‌نێو شاره‌کان و له‌سه‌دا 34یشی له‌نێو گوند و لادێکان ده‌ژین. بڵاوبوونه‌وه‌ی خه‌ڵک به‌پێی ڕووپه‌ر له‌م پارێزگایه‌دا 51.2 که‌س له کیلۆمه‌ترێکی چوارگۆشه‌دایه.\nناوی کوردستان دابه‌ش ده‌کرێته دوو به‌شه‌وه و کورد و ستان دوو به‌شه‌که‌یه که واته کورد و شوێن و مه‌ڵبه‌ندی کورده‌کان. وشه‌ی کوردستان بۆ جاری یه‌که‌م له‌سه‌رده‌می سه‌لجوقییه‌کان به‌کار هێنراوه و پاشان تۆمار کراوه.\nپارێزگای کوردستان به‌ڕووپه‌ڕی 28203 کیلۆمه‌تره‌وه له‌ڕۆژئاوای ئێران که‌وتۆته نێوان 34 ده‌ره‌جه و 44 خوله‌ک تا 36 ده‌ره‌جه و 30 خوله‌کی پانایی باکوور و 45 ده‌ره‌جه و 31 خوله‌ک تا 48 ده‌ره‌جه و 16 خوله‌ک درێژایی ڕۆژهه‌ڵاتی له‌نیسفونه‌هاری گرینڤیچ که ئه‌مه‌ش له‌سه‌دا 1.7 ڕووپه‌ڕی گشتیی ئێران له‌خۆ ده‌گرێت و له‌بواری ڕووپه‌ڕه‌وه پله‌ی 16ی ئێرانی هه‌یه. ئه‌م پارێزگایه 230 کیلۆمه‌تری سنووری هاوبه‌شی زه‌وینی له‌گه‌ڵ هه‌رێمی کوردستانی عێراق هه‌یه. له‌باری هه‌رێمی و سروشته‌وه پارێزگای کوردستان مه‌ڵبه‌ندێکی کوێستانییه که ده‌شته به‌رزه‌کان و دۆڵه پانه‌کانی تێدا به‌دی ده‌کرێت. جیاوازی به‌رزایی له‌نێوان بڵێندترین و چاڵترین شوێنه‌کانی پارێزگای کوردستان ده‌گاته 2400 مه‌تر. کێوی شاهۆ به به‌رزایی 3300 مه‌تر به‌رزترین و ناوچه‌ی ئاڵۆتیش له‌بانه به به‌رزایی نزیک به 900 مه‌تر چاڵترین شوێنه‌کانی پارێزگان و هه‌ر ئه‌مه‌ش ده‌بێته هۆی سه‌رهه‌ڵدانی چه‌ندین هه‌رێم و سروشتی جیاواز. کوردستان مه‌ودای له‌گه‌ڵ ده‌ریا زۆره، به‌ڵام دۆڵه قووڵ و درێژه‌کان بوونه‌ته هۆی ئه‌وه‌یکه له‌باشووره‌وه له‌گه‌ڵ ئاوه ئازاده‌کانی جیهان و له‌باکووریشه‌وه له‌گه‌ڵ زه‌ریاکانی ورمێ و کاسپییه‌ن پێوه‌ندی هه‌بێت. سه‌رچاوه‌یزۆرێک له ڕووباره گه‌وره‌کان له‌کێوه‌کانی کوردستاندان.\nڕۆباره‌کانی پارێزگای کوردستان بریتین له: قزڵ ئه‌وزه‌ن (له کێوه‌کانی ساڕاڵ و چل کانییه‌وه سه‌رچاوه ده‌گرێت و ده‌ڕژێته زه‌ریای کاسپییه‌ن)، گاوه‌ڕۆ، سیروان (له ڕه‌زاو و مه‌ریوانه‌وه سه‌رچاوه ده‌گرێت و ده‌ڕژێته ئاوبه‌ندی ده‌ربه‌ندیخانی گه‌رمیانی هه‌رێمی کوردستان)، زه‌ڕینه‌ڕوود (له کێوه‌کانی چل کانییه‌وه سه‌رچاوه ده‌گرێ و ده‌ڕژێته گۆلی ورمێ)، پرده‌سوور (له کێوی کانی که‌وه‌وه سه‌رچاوه ده‌گرێت و ده‌ڕژێته نێو گۆلی ورمێ). هه‌روه‌ها ئاوه‌به‌نده‌کانی پارێزگای کوردستان بریتین له: قشڵاخ، گاوشان، گوڵبڵاخ، وه‌حده‌ت و سیازاخ. هه‌روه‌ها گۆلی زرێوار یان زرێباری مه‌ریوان که ناوبانگی جیهانی هه‌یه و له‌پارێزگای کوردستاندایه.\nپارێزگای کوردستان به‌شێک له‌مه‌ڵبه‌ندێکه که ده‌سه‌ڵاتی ماده‌کانی له‌سه‌ر بووه. سنووری ئه‌و وڵاتانه‌ی که ده‌سه‌ڵاتی مادیان له‌سه‌ر بووه له‌باکووره‌وه گه‌یشتۆته ئووراتۆ، له‌ڕۆژئاواوه گه‌یشتۆته ئاشوور و له‌باشوور و باشووری ڕۆژئاواشه‌وه گه‌یشتۆته ئیلام و سوومه‌ر. سه‌ره‌تا هۆزه‌کانی به‌ڕه‌گه‌ز ئاریایی له‌ڕۆژهه‌ڵات و ڕۆژئاوای زه‌ریای ورمێدا نیشته‌جێ بوون. هه‌ندێکیان له‌ڕۆژهه‌ڵاتی زه‌ریاکه‌دا نیشته‌جێ بوون که پێیان ده‌گوترا "ئامادی" و به‌شێکیش له‌ڕۆژهه‌ڵاتی زه‌ریای ورمێدا نیشته‌جێ بوون که پارسوا (پارسووما)یان پێ ده‌گوتن. یه‌که‌مین گرووپ حکومه‌تی مادیان بنیات نا و دووهه‌مین گرووپیش حکومه‌تی به‌هێزی هه‌خامه‌نش. به‌پێی ده‌قی نووسراوه‌که‌ی داریووش له‌پرسپوولیس و بێستوون، حکومه‌تی پاشایه‌تی ماده‌کان له‌ناوچه‌ی هه‌خامه‌نشی و له‌ساڵی 550ی پێش زایین بووه و پاش شکستی ماده‌کان وه‌ک یه‌ک له ویلایه‌ته‌کانی حکومه‌تی هه‌خامه‌نشی لێ هاتووه. له‌سه‌رده‌می ده‌سه‌ڵاتی هه‌خامه‌نشییه‌کانه‌وه، له‌ناوچه‌کانی پارسه‌کان و ساسانییه‌کان، ویلایه‌تی ماده‌کان وه‌ک یه‌کێک له ویلایه‌ته‌کانی ئێرانی کۆن به‌نێوی "ماه" (مانگ) ناسراوه. ئه‌م ویلایه‌ته بریتی بووه له دوو به‌شی "مانگی خواروو" و "مانگی ژووروو" یان نه‌هاوه‌ند مانگ. له‌سه‌رده‌می پێش ئیسلامدا مه‌ڵبه‌ندی ماده‌کان، "مای" یان "مانگ"ی پێ گوتراوه. ناوچه‌ی پارێزگای کوردستان (ئه‌رده‌ڵان) له‌سه‌رده‌می سه‌فه‌وییه‌کاندا بریتی بوو له 9 شاری گه‌وره: سنه، گه‌ڕووس، ئلکا، زه‌ڕین که‌مه‌ر، ته‌غامین، خوڕخوڕه، جوانڕۆ، هه‌ورامان، ئلکای بانه، قالازالام و پاڵنگان. سیاسه‌توانان و حاکمانی سه‌ربه‌خۆ بۆ هۆزه گه‌وره‌کان ده‌ستنیشان ده‌کران. به‌پێی پێشنووسی ژماره‌ی 1275 له 9/9/1316، ئێران دابه‌ش کرابووه 6 به‌شه‌وه. پارێزگا ڕۆژئاواییه‌کان بریتی له شاره‌کانی کوردستان، کرماشان، گه‌ڕووس، باوه‌ندپوور (که‌لهوڕ)، پشتکێو، لوڕستان، بروجرد، هه‌مه‌دان، مه‌لایر، خوڕه‌مشار، ئابادان، خووزستان و که‌هگیلوویه. له‌ساڵی 1337 و به‌پێی فرمانی ئه‌نجومه‌نی وه‌زیره‌کان کوردستان له‌پێنجه‌مین پارێزگا جیا بووه‌وه و پارێزگای کوردستان پێک هات. شاره‌کانی کوردستان له‌و سه‌رده‌مه‌دا بریتی بوون له سنه، گه‌ڕووس، سه‌قز و قوروه.\nپارێزگای کوردستان یه‌ک له‌پارێزگا کوردنشینه‌کانی ڕۆژئاوای ئێرانه، زۆربه‌ی خه‌ڵکی نیشته‌جیی ئه‌م پارێزگایه کوردزمانن و به زاراوه‌ی جۆراوجۆر قسه ده‌که‌ن. زمانی کوردی له پارێزگای کوردستان و هه‌روه‌ها پارێزگاکانی ئیلام، کرماشان، هه‌مه‌دان، قه‌زوێن، ئازربایجانی ڕۆژئاوا و باکووری خوراسان قسه‌ی پێ ده‌کرێ، زاراوه‌ی زۆربه‌ی خه‌ڵکی پارێزگای کوردستان سۆرانییه.\nوێڕای زمانی کوردی خه‌ڵکی باکووری ڕۆژئاوای شاری قوروه و شاری یاسووکه‌ند و گونده‌کانی باکووری شاری بیجاڕ به زمانی تورکی ئازربایجانی قسه ده‌که‌ن و هه‌روه‌ها له به‌شی چواردۆڵی خه‌ڵک زاراوه‌ی که‌لهوڕییان هه‌یه. که‌مینه‌ی ئه‌رمه‌نی و یه‌هوودیش به‌شێوه‌ی په‌رژ و بڵاو له‌پارێزگای کوردستان به‌رچاو ده‌که‌ون.\nکوردستان له‌ژێر کاریگه‌ری که‌ش و هه‌وای گه‌رم و شێداری مه‌دیته‌رانییه که ئه‌مه‌ش ده‌بێته هۆی ئه‌وه‌ی که به‌هاری پڕباران و زستانی سپی کوردستان له‌خۆ بگرن. ئه‌م هه‌وایه که له ده‌ریای ئه‌تڵه‌س و ده‌ریای مه‌دیته‌رانه‌وه سه‌رچاوه ده‌گرێت، پاش گه‌یشتن به ڕسته کێوه‌کانی زاگروس به‌شێکی به‌رچاوی شێکه به‌شێوه‌ی باران و به‌ور له ناوچه‌که‌دا ده‌رده‌که‌وێت. ڕۆژه‌کانی سه‌هۆڵبه‌ندان ده‌گه‌نه 109 ڕۆژ و ڕێژه‌ی باران بارینیش له دۆخی ئاسایی هه‌رێمیدا 500 ملمه. زۆرترین ڕێژه‌ی بارینی باران هی شاره‌کانی بانه و مه‌ریوانه که ده‌گاته 800 ملم له ساڵدا و که‌مترین بارنیش له ناوچه‌ی ڕۆژهه‌ڵاتی پارێزگا واته شاری سنه و ده‌وروبه‌ریه‌تی که ده‌گاته 500 ملم له‌ساڵدا. هاتنی که‌ش و هه‌وای شێداری زستانی و به‌هاری له‌مه‌ریوان و گۆلی زرێوار کاریگه‌ری زۆری له‌سه‌ر که‌ش و هه‌وای خۆشی ناوچه‌که‌دا هه‌یه. ڕێژه‌ی شێ و بارینی شیاو بۆته هۆی پێکهاتنی دارستانه چڕه‌کانی به‌ڕوو و دره‌ختی جۆراوجۆر له‌م ناوچه‌یه‌دا ده‌فرایه‌تییه‌کی گونجاوی بۆ گه‌شتیاری پێک هێناوه. که‌ش و هه‌وای تایبه‌تی کوردستان بۆته هۆی هه‌بوونی جۆره‌کانی په‌له‌وه‌ر له‌م پارێزگایه و هه‌روه‌ها کێوه‌کانیشی بۆ په‌روه‌رده‌کردنی هه‌نگ گونجاون. ئه‌م دواییانه گۆرینی که‌ش و هه‌وا و گه‌رمبوونی زه‌وی کاریگه‌ری داناوه‌ته سه‌ر که‌ش و هه‌وای پارێزگای کوردستان.\nکێو و لووتکه‌کان\nبه‌رزاییه‌کان، پێده‌شته‌کان و شاخ و کێوی زۆری پارێزگای کوردستان یه‌ک له ده‌فرایه‌تییه‌کانی دیکه‌ی ئه‌م پارێزگایه دێنه ئه‌ژمار. ڕسته کێوه‌کانی ڕۆژئاوای ئێران له‌هه‌موو شوێنه‌کانی پارێزگای کوردستان به‌دی ده‌کرێن و سروشتی جیاوازی پارێزگا پێک دێنن. به‌فر و سه‌هۆڵی سه‌ر لووتکه به‌رزه‌کان، کانیاوی فراوان، گژ و گیا و دارستانی جوان له‌ناوچه شاخاوییه‌کان، به‌تایبه‌ت ناوچه‌کانی نزیکی شاره‌کان (ئاویه‌ر، ئاربابا، شاهۆ) له باشووری پارێزگای کوردستان ڕۆژانی پشوودان میوانداری له خه‌ڵکێکی زۆر له‌ناوخۆی پارێزگا و ده‌ره‌وه‌ی پارێزگا ده‌که‌ن. گرنگترین کێوه‌کانی پارێزگای کوردستان که زیاتر له 2800 مه‌تر به‌رزن بریتین له: کۆچسار، شێخ مه‌عرووف، په‌نجه‌عه‌لی، کانی چه‌رموو، حه‌ڵقه‌مه‌سیر، سناسه‌ره، میانه، مزگه‌وتی میرزا، مه‌لا کاوه، حوسێن به‌گ، پیازه، ته‌خت، هۆ عالی داخ، چل کانی، هه‌واره‌به‌رزه، چه‌رخ لان، سیراجه‌دین. به‌رزاییه‌کانی "ته‌ته" له ڕۆژئاوای کوردستانن و له‌ناوچه‌ی هه‌ورامانات یه‌ک له‌به‌رزترین مله‌کانی پارێزگای کوردستان و یه‌ک له ڕێگاکانی نێوان پارێزگای کوردستان و کرماشانه که نزیک به 150 ڕۆژی ساڵ به هۆی به‌ور و سه‌هۆڵبه‌ندان داده‌خرێت. به‌رزاییه‌کانی ڕۆژئاوای پارێزگای کوردستان هێڵی سنووری له‌گه‌ڵ وڵاتی عێراقن. پاش سه‌رکه‌وتن له‌سه‌ر ئه‌م به‌رزایی و شاخانه ده‌توانین دیمه‌نی جوانی ڕسته کێوه‌کانی زاگروس به‌دی بکه‌ین.\nگه‌وره‌ترین سینه‌مای کراوه‌ی دنیا به ده‌فرایه‌تی 10 هه‌زار که‌س له پارکی ئاویه‌ری سنه‌دایه. ئاویه‌ر به په‌رده‌یه‌ک له قه‌باره‌کانی 25*12، گه‌وره‌ترین سینه‌مای کراوه‌ی جیهان دێته ئه‌ژمار. ده‌نگی فیلمه‌کانی ئه‌م سینه‌مایه له سه‌ر شه‌پۆلی ئف ئێمه‌وه ده‌بیسرێت و په‌رده‌که جۆرێک دانراوه که 10 هه‌زار که‌س بتوانن بیبینن. لقی هونه‌ری کوردستان کاتژمێر 9ی شه‌و فیلم له‌م سینه‌مایه‌دا نمایش ده‌کات. هه‌روه‌ها یارییه گرنگه‌کان وه‌ک یارییه‌کانی پێش کۆتایی و کۆتایی مۆندیالی 2010 له‌م سینه‌مایه‌دا نمایش کران.\nپارێزگای کوردستان به‌هۆی هه‌بوونی بارودۆخی گونجاوی هه‌رێمی و ژینگه‌یی، له سه‌رده‌مانی پێش مێژووه‌وه وه‌ک یه‌ک له بنکه سه‌ره‌کییه‌کانی مرۆڤ بووه و ئه‌نجامی که‌ندوکۆڵه‌کانی ئاسه‌وارناسان له شوێنه که‌ونینه‌کان جه‌خت له‌سه‌ر ئه‌م حه‌قایه‌ته ده‌که‌نه‌وه. له کوردستاندا 1 هه‌زار و 234 ئاسه‌واری که‌ونینه دۆزراونه‌ته‌وه و نزیک به 500یان له پێرستی ئاسه‌واره نه‌ته‌وه‌ییه‌کانی ئێران تۆمار کراون.\nزۆربه‌ی دارستانه‌کانی پارێزگا له ده‌وه‌ری شاره‌کانی بانه و مه‌ریوانن و پاش دارسته‌کانی باکووری ئێران له‌پله‌ی دووهه‌می گرنگیدان. له‌ئێستادا دارستانه‌کانی پارێزگا چڕییان نه‌ماوه و په‌رژ و بوونه‌ته‌وه. دارستانه‌کانی پارێزگا داری به‌ڕوو، هه‌رمێ، گوێز، سێوه کێویله، قه‌سقه‌وان، گویژ، به‌ڵاڵووک، گه‌ز و ... ناوچه دارستانییه‌کانی پارێزگا بریتین له: دارستانه‌کانی مه‌ریوان (185000 هیکتار)، بانه (50000 هیکتار)، سه‌قز (7000 هیکتار) و دارستانه‌کانی ناوچه‌ی سنه که ڕووپه‌ڕیان نزیک به 78000 هیکتارن و زیاتر له ڕۆژئاوای کامێران و باشووری سنه‌دان. هه‌ندێکی دیکه له شوێنه گه‌شتیارییه‌کانی پارێزگای کوردستان بریتین له: پارکی ئاویه‌ر، ناوچه‌ی هه‌ورامان، گوندی پاڵنگان، ڕۆباری سه‌قز (چه‌می سه‌قز)، گۆلی زرێوار، کێوی ئاربابای بانه، تاڤگه‌ی بڵ، چل کانی، سه‌راوی قوروه، ئاوهه‌ڵدێری کۆیله و ئه‌شکه‌وتی که‌ره‌فتوو.\nشوێنه مێژوویی و ئاسه‌واره که‌ونینه‌کانی پارێزگای کوردستان\nدژ و قڵای قومچه‌قا (دۆڵی پاشایان) له‌بیجاڕ که مێژووی ده‌گه‌ڕێته‌وه بۆ سێ هه‌زار ساڵی پێش زایین، به‌رده‌نووسی هه‌ورامان که مێژووی ده‌گه‌ڕێته‌وه بۆ سێ هه‌زار ساڵی پێش زایین، ئه‌شکه‌وتی که‌ره‌فتووی دیوانده‌ره که مێژووی ده‌گه‌ڕێته‌وه بۆ سه‌رده‌می پاش ئیسلام، عه‌ماره‌تی سالارسه‌عیدی سه‌رده‌می قه‌جه‌ره‌کان (مۆزه‌خانه‌ی سنه)، عه‌ماره‌تی ئاسف وه‌زیری (خانووی کورد) سه‌رده‌می سه‌فه‌وی و قه‌جه‌ره‌کان، عه‌ماره‌تی خه‌سره‌وئاوای سنه سه‌رده‌می قه‌جه‌ره‌کان، عه‌ماره‌تی موشیردیوانی سنه سه‌رده‌می قه‌جه‌ڕه‌کان، عه‌ماره‌تی ئه‌مجه‌دولئه‌شرافی سنه سه‌رده‌می قه‌جه‌ڕه‌کان، عه‌ماره‌تی وه‌کیلولمولکی سنه- سه‌رده‌می زه‌ند و قه‌جه‌ره‌کان، بازاڕی سنه- سه‌رده‌می سه‌فه‌وی، کۆمه‌ڵه بازاڕی بیجاڕ- سه‌رده‌می سه‌فه‌وی و قه‌جه‌ره‌کان، بازاڕی مێژوویی سه‌قز، مزگه‌وتی دوومه‌ناره‌ی سه‌قز، حه‌مامی حاجی ساڵحی سه‌قز، قڵای مێژوویی زیویه (قه‌رنی نۆ بۆ شه‌شی پێش زایین)، مزگه‌وتی مێژوویی گوندی تورجانی سه‌قز، حه‌مامی یاسووکه‌ندی بیجاڕ- سه‌رده‌می ئیلخانییه‌کان، حه‌مامی خانی سنه- سه‌رده‌می زه‌ند، حه‌مامی شووشه- سه‌رده‌می قه‌جه‌ره‌کان، حه‌مامی قه‌سلانی قوروه- سه‌رده‌می زه‌ند، مزگه‌وتی دارولئیحسان، مزگه‌وتی خه‌سره‌وئاوای گه‌ڕووسی بیجاڕ- سه‌رده‌می قه‌جه‌ره‌کان، تاوه‌ری خشتی ئه‌شقون بابای بیجاڕ- قه‌رنی شه‌شه‌می کۆچی مانگی، پردی قشڵاخی سنه- سه‌رده‌می سه‌فه‌وی و زه‌ند (نۆژه‌نکردنه‌وه له سه‌رده‌می قه‌جه‌ره‌کان، پردی سه‌ڵوات ئاوای بیجاڕ- سه‌رده‌می سه‌فه‌وی و قه‌جه‌ره‌کان، قڵای حه‌سه‌ن ئاوای سنه- سه‌رده‌می ئه‌شکانی و ساسانییه‌کان، ناوچه‌ی یاسووکه‌ند و ئیمامزاده عه‌قیلی بیجاڕ- سه‌رده‌می سه‌لجووقییه‌کان.\nڕێوڕه‌سم و ئایینه‌کان\nڕێوڕه‌سمی پیر شالیار له‌گوندی هه‌ورامانی ته‌ختی کوردستان هه‌موو ساڵێک دوو جار و له‌نیوه‌ی به‌هار و نیوه‌ی زستاندا به‌ڕێوه ده‌چێت و جێژنی زه‌ماوه‌ندی پیری شالیار له سێ ڕۆژدا به‌ڕێوه ده‌چێت. گڵکۆی پیری شالیار که یه‌ک له موریدانی شێخ عه‌بدولقادری گه‌یلانی بووه له کۆتایی جاده‌ی قیرتاوی هه‌وراماندایه. ئه‌م ڕێوڕه‌سمه بریتییه له سه‌ربڕینی قوروانی، لێدانی ده‌ف، جۆرێک سه‌ما، شۆرباوخواردنه‌وه و شه‌ونشینی و خوێندنه‌وه‌ی شیعر و دوعا. ده‌سپێکی ئه‌م ڕێوڕه‌سمه ڕۆژی چوارشه‌ممه‌یه و سێ ڕۆژی پێ ده‌چێ.\nکه‌سایه‌تییه به‌ناوبانگه‌کانی کوردستان له‌مێژه‌وه تا ئێستا\nکوردستان هه‌زاران که‌سایه‌تی سیاسی، فه‌رهه‌نگی، هونه‌ری، ئه‌ده‌بی و ... په‌روه‌رده کردووه که لێره‌دا ته‌نیا ده‌توانێن ئاماژه به مشتێک له‌خه‌روار بکه‌ین و ناوی چه‌ند که‌سێکیان وه‌ک شایه‌ت بێنینه‌وه:\nئه‌میرنیزامی گه‌ڕووسی (سیاسه‌توان، دیپلۆمات، ئه‌دیب و خۆشنووسی سه‌رده‌می قه‌جه‌ره‌کان)\nخوڵامعه‌لی بایه‌نده‌ر (فه‌رمانده‌ی گشتی هێزی زه‌ریایی سوپای شه‌هه‌نشاهی ئێران له‌شه‌ڕی دووهه‌می جیهانی)\nبه‌هائه‌دین ئه‌ده‌ب (سیاسه‌توان، بنیاتنه‌ری حیزبی به‌ره‌ی یه‌کگرتووی کورد، بنیاتنه‌ر و سه‌رۆکی ڕێکخراوه‌ی نیزامی ئه‌ندازیاری و ...)\nفازڵ خانی گه‌ڕووسی (شاعێر و نووسه‌ری سه‌رده‌می فه‌تحه‌لیشا)\nئیبرایم یوونسی (وه‌رگێڕ، نووسه‌ر و توێژه‌ری به‌ناوبانگی کورد)\nمه‌ستووره ئه‌رده‌ڵان (شاعیر، نووسه‌ر و مێژوونووس)\nمحه‌مه‌د کابولی (مامۆستا قانعی شاعیر)\nشوکروڵا بابان (بێژه‌ر، شاعیر، نووسه‌ر و وه‌رگێڕ)\nزه‌بیحوڵا مه‌نسووری (وه‌رگێڕی به‌ناوبانگ، ڕۆژنامه‌وان و نووسه‌ر)\nمحیه‌دین حه‌قشناس (شاعیر و ئه‌دیب)\nعه‌تا نه‌هایی (نووسه‌ر)\nسه‌ید عه‌لی ئه‌سغه‌ری کوردستانی (ده‌نگی نه‌مر و گۆرانیبێژی سه‌رده‌می قه‌جه‌ر و په‌هله‌وییه‌کان)\nمه‌زهه‌ر خالقی (گۆرانیبێژ)\nناسر ڕه‌زازی (گۆرانیبێژ)\nعه‌باس که‌مه‌ندی (مامۆستای حه‌وت هونه‌ر و گۆرانیبێژ، مۆسیقاڕ و شاعیر)\nحه‌سه‌ن کامکار (چالاکی بواری مۆسیقا و ژه‌نیاری ڤیۆلۆن و بنیاتنه‌ری گرووپی کامکاره‌کان)\nگرووپی کامکاره‌کان بریتی له به‌ڕێزان: هووشه‌نگ، بیژه‌ن، په‌شه‌نگ، قه‌شه‌نگ، ئه‌رژه‌نگ، ئه‌رده‌شیر، ئه‌رسه‌لان، ئه‌ردوان، هانا و سیاوه‌شی کامکار.\nبه‌همه‌ن قوبادی (ده‌رهێنه‌ر و نووسه‌ر)\nهادی زیائه‌دینی (په‌یکه‌رتاش و شێوه‌کار)\nحه‌سه‌ن و حوسێن یووسف زه‌مانی (چالاکانی بواری مۆسیقا و ژه‌نیار)\nمحه‌مه‌دجه‌لیل عه‌نده‌لیبی (مۆسیقار و ژه‌نیاری سه‌نتوور)\nسدیق ته‌عریف (گۆرانیبێژ)\nقوتبه‌دین سادقی (نووسه‌ر، ده‌رهێنه‌ری شانۆ و ئه‌کته‌ری سینه‌ما و ته‌له‌فیزۆن)\nسه‌عید ئاقاخانی (نووسه‌ر، ده‌رهێنه‌ر و ئه‌کته‌ری شانۆ و سینه‌ما و ته‌له‌فیزۆن)\nموززه‌فه‌ر په‌رته‌وماه (مامۆستای ڤیزیای ناوکی که سێ ده‌یه له ڕێکخراوه‌ی ناسای ئه‌مریکادا خه‌ریکی توێژینه‌وه‌ی زانستی بوو)\nئێران کوردستان سنه هه‌ورامان پاڵنگان بیجاڕ پیر شالیار عه‌باس که‌مه‌ندی مه‌زهه‌ر خالقی عه‌تا نه‌هایی کامکاره‌کان جام کوردی


ژیان | تەندروستی | تەندروستی سلێمانی: ئەمڕۆ دوو توشبووی کۆرۆنا گیانیان لەدەستداوە\nتەندروستی سلێمانی: ئەمڕۆ دوو توشبووی کۆرۆنا گیانیان لەدەستداوە\n2020-12-05 | 515 جار خوێندراوەتەوە\nتەندروستی سلێمانی ئاماری ئەمڕۆی تووشبووانی کۆرۆنای بڵاوکردەوە و رایگەیاند، دوو تووشبووی دیکەی کۆرۆنا لە سلێمانی گیانیان لەدەستداوە.\nبەڕێوەبەرایەتی گشتی تەندروستی سلێمانی لە راگەیەندراوێکدا بڵاویکردەوە، ئەمڕۆ شەممە ٥ی١٢ی٢٠٢٠، ١٣ تووشبووی کۆرۆنا داخلی نەخۆشخانەکانی تایبەت بە کۆرۆنا لە سلێمانی کراون و دوو کەسی دیکەش بە ڤایرۆسی کۆرۆنا گیانیان لەدەستداوە.\nروونیشیکردووەتەوە، لە نەخۆشخانەی شەهید هێمن یەک تووشبوو و لە نەخۆشخانەی شەهید ئاسۆ توشبوویەکی دیکەی کۆرۆنا گیانی لەدەستداوە.\nبەڕێوەبەرایەتی گشتی تەندروستی سلێمانی راشیگەیاندووە، ئەمڕۆ ١٦ تووشبووی دیکەی کۆرۆنا چاکبوونەتەوە و نەخۆشخانەیان جێهێشتووە، لە ئێستاشدا ١٣٨ تووشبوو لە نەخۆشخانەکانی سلێمانی ماون و لەژێر چاودێری پزیشکیدان.\nبەپێی دواین ئاماری وەزارەتی تەندروستی حکومەتی هەرێمی کوردستان، لە سەرەتای سەرهەڵدانی ڤایرۆسی کۆرۆنای نوێ تاوەکو ئەمڕۆ، ٩٨ هەزار و ١٠٩ کەس لە هەرێم تووشی کۆرۆنا بوون، لەو ژمارەیەش سێ هەزار و ٢١٢ کەس گیانیان لەدەستداوە و ٦١ هەزار و ٩٦٢ تووشبووش چاکبوونەتەوە و پەتاکەیان تێپەڕاندووە.


3/18/2020 10:25:00 PM 390 جار خوێندراوەتەوە\nزوو راگەیاندنی هەڵوێست و دەرچوون لە کۆدەنگی و یەکگرتووی هەڵوێست و گووتاری کوردستانی لە پێشوازیکردن لە پرسی راسپاردنی عەدنان زورفی بۆ پێکهێنانی کابینەی نوێ لەلایەن یەکێتی نیشتیمانی کوردستانەوە کارێکی دروست و بەجێ نەبوو، نەک لەبەر ئەوەی پاڵپشتیان راگەیاند و بەڵکو نەدەبوا لە دەرەوەی ماڵی کوردستانی خۆیان یەکلابکەنەوە.\nئەو هەڵوێستەی یەکێتی هەندێک تێبینیان لێوەبەردێ:\n- بۆ ئەوان تەنها ئەو کاتە دروشمی یەک هەڵوێستی و یەکگرتوویی پەسندە کە لەگەڵ بەرژەوەندیە حیزبی و کەسیەکانیان بێتەوە،بەڵام ئەگەر لە دەرەوەی ئەو ماڵە و ئەو گوتارە بەرژەوەندیەکانیان باشتر بڕ بکەن ئەوە بێ دوودڵی نێوماڵەکە پارچە دەکەن و دەچنە پاڵ هێزگەلێکی دیکە کە کار بۆ نەهێشتنی قەوارەی دەستووری هەرێمی کوردستان دەکەن وەک ئەوەی لە ١٦ ئۆکتۆبەر و رۆژانی دواتر کردیان.\n- یەکێتی زۆربەی جار نەیتوانیوە گوزارشت لە خواستە نیشتیمانی و نەتەوەیەکانی گەلی کوردستان بکات،چونکە پێگیریەکی گەورەتری هەیە و ناتوانێ لێی دەرچێ کە گوزارشت کردنە لە خواستی هەندێک هێزی ئیقلیمی و نێودەوڵەتی،بۆیە هەرکاتێک بەرژەوەندی خەلکی کوردستان و ئەو هێزانە یەکنەگرێتەوە،ئەوە بە ئاسانی یەکێتی بەرژەوەندی هێزگەلە دەرەکیەکە هەڵدەبژێرێ بەو ئومێدەی لەناو خۆی کوردستان بەهێزتری بکات بەڵام هەموو جار لەو لێکدانەوەیان کورت دەهێنن.\n- خۆ هاوێرکردن و حیساب نەکردن بۆ هێز و پێگەی کوردستان کە سەرچاوەکەی یەکگرتووی خەڵکەکەی و یەک هەڵوێستی هێزە سیاسیەکانیەتی،کارکردنە بە ئاراستەی لاوازکردنی پێگەی هەرێمی کوردستان لە پرسی پێکهێنانی کابینەی نوێی حکومەت لە بەغدا هەروەها لە قۆناغی داهاتوودا کە پێشبینی دەکرێ ساڵێک یان زیاتر بخایەنێ کە ئامادەکاری بۆ هەڵبژاردنی پێشوەختە بکرێ.\n- مەترسی گەورەی ئەو هەڵوێستەی یەکێتی لەوە سەرچاوە دەگرێ کە زورفی بەشێکە لە ئیئتلافەکەی حەیدەر عەبادی و لە لێدوان و هەڵوێستەکانی پێشوتریشی بەتایبەتی لە پرسی ریفراندۆم و داگیرکردنەوەی کەرکوک و ناوچەکانی دیکەی کوردستان هاوڕا و هاوهەڵوێستی عەبادی بووە، خەڵکی کوردستان لەوە دەترسێن و نیگەرانن کە ئەو کارەی یەکێتی درێژکردنەوەی هەمان سیاسەت و رێکەوتن بێت.


Home›هەواڵ›ڕۆژهەڵاتی ناوەڕاست›عێراق دەستپێکردنی ستراتیجییەتی نیشتمانیی بۆ بەرەنگاربوونەوەی گەندەڵی راگەیاند\nحکوومەتی عێراق، دەستپێکردنی ستراتیجییەتی نیشتمانیی بۆ بەرەنگاربوونەوەی گەندەڵی بە ئامانجی گێرانەوەی پارە بەقاچاغبراوەکان بۆ دەرەوە راگەیاند.\nبەپێی راگەیەندراوێکی دەستەی دەستپاکی عێراق، ستراتیجییەتی نیشتمانیی بۆ بەرەنگاربوونەوەی گەندەڵی دەستی پێ کردووە ئەوەیش بە هەماهەنگیی لەگەڵ کۆمپانیا جیھانییەکان کە لە 2021ەوە تا 2024 بەردەوام دەبێت.\nباس لەوەشکراوە، بە ھەماھەنگیی لەگەڵ کۆمپانیا جیھانییەکان، کە خاوەن شارەزایی و لێھاتووین لە بواری گێرانەوەی پارە بەقاچاغبراوەکان و دەستگیرکردنی کەسانی تۆمەتبار بە گەندەڵی، کار دەکرێت بۆ گێرانەوەی پارە بەقاچاغبراوەکان بۆ دەرەوە.\nلە راگەیەنراوەکەدا ئەوەیش ھاتووە “ستراتیجییەتیەکە کاراکردنی بەشداریکردن لە پڕۆسەی دەستنیشانکردنی دیاردەکانی گەندەڵی لەگەڵ دابینکردنی دەرفەتی راھێنان و پەرەپێدان بە توانای کادیرەکانی دامەزراوە و کەرتە پەیوەندیدارەکان لەخۆدەگرێت “.\nساڵی رابردوو مستەفا کازمی سەرۆکوەزیرانی عێراق، لیژنەیەکی تایبەتی بۆ لێکۆڵینەوە لە دۆسیەکانی گەندەڵی پێکھێنابوو و ئەرکی جێبەجێکردنی فەرمانی دەستگیرکردنی گەندەڵکارانیشی بە ھێزێکی تایبەت راسپاردبوو.\nهەروەها لە 23ی ئایاری ئەمساڵیشدا، بەرھەم ساڵح سەرۆک کۆماری عێراق، ئاشکرایکردبوو کە لە ساڵی 2003وە، 150 ملیار دۆلار لە چوارچێوەی گرێبەستەکانی گەندەڵی، بەقاچاغ براونەتە دەرەوە.


كه‌ركوك…تاقكردنه‌وه‌ی هێزه‌كان…..یاسین ئاشوور – Denegkan\nكه‌ركوك…تاقكردنه‌وه‌ی هێزه‌كان…..یاسین ئاشوور\nیه‌كێك له‌تێرمه سه‌ره‌كیه‌كانی ژیانی سیاسی بریتیه له‌چاره‌سه‌ری سیاسی. ئه‌وه‌ش زۆر به‌ساده‌ی برتییه له‌دۆزینه‌وه‌ی خاڵه هاوبه‌شانی نێوان دوو هێزی ناكۆك یان زیاتر له‌سه‌ر پرسێكی دیاریكراو.\nبۆ گه‌یشتن به چاره‌سه‌ریش ئه‌و دوو هێزه یان ئه‌و لایه‌نه ناكۆكانه تاڕاده‌یه‌كی گه‌وره پێویسته ئاماده‌ییان هه‌بێت بۆ سازشكردن له‌سه‌ر چه‌ند مافێكی خۆیان، به واتا یه‌كی دیكه بۆ گه‌یشتن به‌چاره‌سه‌ری سیاسی پێویسته لایه‌نه ناكۆكه‌كان ده‌ست له‌هه‌ندێك مافی ره‌وای خۆیان هه‌ڵبگرن تابتوانن بگه‌نه خاڵێك هاوبه‌ش كه هه‌ر دوو لا یان هه‌موو لایه‌نه‌كان كۆكبن له‌سه‌ری، چونكه سروشتی چاره‌سه‌ری سیاسی واده‌خوازێت دوور كه‌ویته‌وه له‌وه‌ی كه‌هه‌موو حه‌قیقه‌ته‌كان لای تۆیه، هیچ هێزێكی سیاسی نییه بتوانێت بانگه‌شه‌ی ئه‌وه بكات كه‌ته‌واوی حه‌قیقه‌ته‌كانی لایه، ئه‌و هێزه یان ئه‌و لایه‌نه‌ی ده‌خوازێت سه‌رجه‌م چاره‌سه‌ره‌كان به‌و رێگه‌یه‌دا به‌لكێشباكات كه‌دونیا بینی خۆی ده‌خوازێت سه‌رئه‌نجام هێزی تۆتالیتاری‌و دیكتاتۆری لێدروست ده‌بێت، نمونه‌ی حزبی به‌عس له‌عێراقدا ئاسانكاریه‌كانی باشه بۆ تێگه‌یشتن له‌و هاوكێشه‌یه. بۆیه هه‌میشه حه‌قیه‌ت له‌نێوان هێزه‌كاندا دابه‌ش ده‌بێت، وه‌ك چۆن ناكرێت داكۆكی له‌وه بكرێت كه‌هێزێك به‌ته‌نیا ناتوانێت ته‌واوی حه‌قیقه‌ته‌كان له‌هه‌ناوی خۆیدا گلبداته‌وه ئاوه‌هاش ناكرێت نكۆڵی له‌وه بكرێت هێزێك نییه خاوه‌ن به‌شێك له‌حه‌قیقه‌ت نه‌بێت.\nله‌و سه‌ره‌تایی گه‌ر دروست بێت دێیینه ناو كێشه‌ی كه‌ركوكه‌وه. زۆربه‌ی پسپۆڕان‌و شاره‌زایانی بواری سیاسی له‌سه‌ر ئه‌وه كۆكن كێشه‌ی كه‌ركوك یه‌كێكه له‌كێشه ئه‌سته‌م‌و قورسه‌كانی عێراق. ئه‌وه گه‌وره‌بونه‌ش له‌ئه‌نجامی ئه‌وه‌وه هاتووه كه ناكۆكی یان كێشه‌ی نێوان دوو هێز نییه، به‌ڵكو ژماره‌یه‌ك زۆر هێزی جیاواز، به‌پله‌ی جیا جیا به‌شدارن له‌سه‌خت كردنی كێشه‌ی كوركوكدا. له‌وه‌ش قوڵتر ئه‌وه‌یه لایه‌نه به‌شداره‌كانی ناو ئه‌و كێشه‌یه پێداگریه‌كی زۆر له‌سه‌ر ئه‌وه ده‌كه‌ن كه‌ته‌واوی حه‌قیقه‌ته‌كانیان لایه‌و به‌رامبه‌ریش به‌ته‌واوی ئه‌و حه‌قیقه‌ته مێژوویه‌وه كه پاڵپشتی ده‌كات ، ره‌تی ده‌كاته‌وه. له‌لایه‌كی دیكه‌وه هیچ هێزێك له‌و هێزه به‌شداربووانه‌ی ناو كێشه‌كه ئاماده‌یی تێدا نییه بۆ سازشكردن بۆ یه‌كلایكردنه‌وه‌ی ئه‌و كێشه‌یه. بۆ نمونه لایه‌نی توركمانی ئه‌و شاره به‌موڵكی ته‌واوی خۆی ئه‌زانێت‌و هه‌ر نه‌رمی نواندنێكش له‌به‌رامبه‌ر هه‌نگاو نان بۆ دۆزینه‌وه‌ی رێگه چاره‌سه‌رێكی دوور له‌خاڵه ستراتیژیه‌كانی ئه‌و به‌نه‌نگی تێده‌گات‌و به‌شه‌رمێكی هه‌تا هه‌تای له‌قه‌ڵه‌می ئه‌دات. ئه‌و قه‌سه‌یه‌ش بۆ ته‌واوی هێزه‌كانی دیكه راسته.\nهۆكارێكی دیكه‌ی هه‌ڵكشانی كێشه‌ی كه‌ركوكه، ئاماده‌گی ئه‌و بێمتمانه گه‌وره‌ییه‌ی نێوان لایه‌نه‌كانه. ئه‌و بێمتمانه‌یه‌ش وای لێیان كردووه هه‌نگاوی جدی نه‌نرێت به‌ئارسته‌ی رازی كردنی هه‌موو لایه‌ك. هه‌موو ئه‌و هه‌ولانه‌ی تائێستا دراوه بۆ چاره‌سه‌ركردنی كێشه‌ی كه‌ركوك تاراده‌یه‌ك هه‌ر قه‌سه‌و پروپاگه‌نده‌ی راگه‌یاندنه‌كانه.\nئاسته‌نگی گه‌وره‌ی به‌رده‌م چاره‌سه‌ر نه‌بوونی كێشه‌ی كه‌ركوك جگه له‌وانه‌ی باسكرا، په‌یوه‌ندێكی راسته‌وخۆشی به‌نه‌بونی ولاتێكی خاوه‌ن شوناسه‌وه هه‌یه. عێراق جگه له‌وه‌ی ولاتی فره ره‌گه‌ز‌و فه‌ره ئاین‌و فره مه‌زهه‌به ، ولاتێكیشه تائێستا نه‌بۆته خاوه‌ن سیسیتمێكی حوكڕانی وه‌ها بتوانێت جیاوازیه‌كانی ناوخۆی پێكه‌وه بگونجێنێت، به‌ڵكو رژێمه یه‌ك له‌دوای یه‌كه‌كانی عێراق هۆكاری سه‌ركی بوونه بۆ ئه‌وه‌ی جیاوازییه تایفی‌و نه‌ته‌وه‌یی‌و ئاینیی‌و ره‌گه‌زیه‌كانی تاراده‌ی له‌ناوبردنی به‌كۆمه‌ڵ قوڵبه‌كه‌نه‌وه. حكومه‌تی ئێستای عێراق جگه له‌وه‌ی خاوه‌ن سه‌روه‌ری ته‌واوی خۆی نییه له‌به‌ڕێوه‌بردن‌و ئیداره‌كردنی عێراقدا، پشت ئه‌ستوریش نییه به‌ستارتیژیه‌كی سیاسی دوور له حه‌ساسیه‌تی مه‌زهه‌بی‌و نه‌ته‌وه‌یی‌و ره‌گه‌زیی. بۆیه له‌پاڵ بوونی بیركردنه‌وه‌یه‌كی له‌م جۆره‌و حكومه‌ت‌و ده‌سه‌ڵاتێكی له‌و جۆه‌ردا چاره‌سه‌ركردنی كێشه‌یه‌كی وه‌ك كێشه‌ی كه‌ركوك به‌گران ده‌وه‌ستێت‌و ناتوانرێت به‌ئاسانی چاره‌سه‌ربكرێت. چاره‌سه‌ربوونی كێشه‌ی كه‌ركوك تاقیكردنه‌وه‌یه‌كی گه‌روه‌یه بۆ ئه‌وه‌ی له‌ناخه‌وه‌و له‌نزێكه‌وه بێ هیچ په‌رده‌و ده‌مامكێك له‌و هێزه سیاسیانه تێبگه‌ین‌و دروستی‌و پابه‌ندبوونیان به‌ژیانی دیموكراسی‌و پێكه‌وه‌ژیان‌و شارستانیانه ده‌ربكه‌وێت.\nPrevious ژانی عه‌شق …!……سه‌روه‌ر كه‌ریم\nNext له نێوان هه‌ڵبژاردنه‌کانی دانمارک و کوردستاندا……دلێر محمد عه‌لی ـ دانمارک


زانکۆی ڕاپەڕین - وەفدێکی شاری Duluth ی ئەمریکا سەردانی زانکۆی راپەڕین-یان کردو گەلەرییەکی نێودەوڵەتی کرایەوە\nوەفدێکی شاری Duluth ی ئەمریکا سەردانی زانکۆی راپەڕین-یان کردو گەلەرییەکی نێودەوڵەتی کرایەوە\nبڵاوکراوەتەوە لە 16 کانونی دووەم 2017 . سەردانەكان: 489\nئەمڕۆ دوو شەممە ١٦ / ١ / ٢٠١٧، وەفدێکی شاری Duluthی ئەمریکا کە دەستەخوشکی شاری رانیەیە سەردانی زانکۆی راپەڕینیان کردو گەلەرییەکی دەستەخوشکی ھەردوو شارەکە کرایەوەو چەندین چالاکی ئەکادیمی و کەلتوریش ئەنجامدران.\nکاتژمێر ٩ی سەرلەبەیانی وەفدەکە گەیشتنە سەرۆکایەتی زانکۆی راپەڕین و لەلایەن بەڕێز پڕۆفیسۆری یاریدەدەر د. مۆفەق خالید سەرۆکی زانکۆ و ئەندامانی ئەنجومەنی زانکۆو ژمارەیەک بەڕێوەبەرەوە پێشوازیان لێکرا. دواتر لەگەڵ ئەنجومەنی زانکۆ کۆبوونەوەو سەرەتا لەلایەن بەڕێز د. بەھزاد وسو حمد بەڕێوەبەری سەنتەری توێژینەوەی زانکۆی راپەڕین وتاری سەرۆکایەتی زانکۆ پێشکەشکراو بەخێرھاتنی وەفدی میوان کرا، دواتر لەلایەن بەڕێز مامۆستا ئاراز رەمەزان بەڕێوەبەری پەیوەندییە نێودەوڵەتییەکان و راگەیاندنی زانکۆ سیمینارێک دەربارەی زانکۆی راپەڕین پێشکەشکراو زانکۆکە بەوەفدی میوان ئاشناکرا.\nلەبەشێکی دیکەی کۆبوونەوەکەدا باسی گرنگی و رۆڵی پەیوەندییەکانی نێوان ھەردوولا کراو جەخت لەسەر کارکردن و ھاوکاری ھاوبەش کرایەوە، ھەروەک لەکۆتایی کۆبوونەوەکەدا لۆگۆی زانکۆی راپەڕین بەیەخەی ئەندامانی وەفدی میوانەوە کراو چەند دیارییەکیش پێشکەشی وەفدی میوان کران لەلایەن سەرۆکی زانکۆو ئەندامانی ئەنجومەنی زانکۆوە.\nلەبەشێکی دیکەی سەردانەکەدا کاتژمێر (١٠:٣٠)ی سەرلەبەیانی گەلەری ھاوبەشی دەستەخوشکی ھەردوو شاری رانیەو شاری Duluthی ئەمریکا لەسەرۆکایەتی زانکۆی راپەڕین کرایەوەو ھاوکات تابلۆیەکی مێژوویی نێودەوڵەتی نیشانی ئامادەبووان درا کە رەمزی دەستەخوشکی چەند وڵاتێکی جیاوازەو بڕیاریشە تا مانگی ئاداری ئەمساڵ تابلۆکە لەگەرییەکە دابنرێت و نیشانی سەردانیکەرانی گەلەرییەکە بدرێت.\nھەروەک دواتر وەفدی شاری Duluth سەردانی کتێبخانەی ناوەندی زانکۆو کۆلێژەکانی زانکۆی راپەڕینیان کردو ھاوکات بەشداری کۆنسێرتێکی میوزیک بوون کە لەلایەن رۆشنبیری زانکۆی راپەڕینەوە بۆ ھونەرمەند رزگار حەمە رەئوف رێکخرابووە.\nئێوارەی ئەمڕۆش، لەگەڵ بەڕێوەبەرانی ھەردوو بەشی ئینگلیزی لە فاکەڵتییەکانی پەروەردەی بنەڕەت و فاکەڵتی پەروەردەو سەنتەری زمان و گەشەپێدانی لەزانکۆی راپەڕین کۆبوونەوەو تاوتوێی پڕۆژەو کاری ھاوبەش کرا لەنێوان بەشەکان و سەنتەری زمان لەزانکۆی راپەڕین و زانکۆکانی شاری Duluthی ئەمریکا.


تورکیا لە سەر ئاستی هەناردەکردنی مافوور پێشەنگە\n2019-11-17 [12:20 PM]\nبە گوێرەی نوێترین داتاکانی تورکیا، داهاتی هەناردەکردنی مافوور تورکی لە نۆ مانگی یەکەمی ئەمساڵ 1.8 ملیار دۆلار بووە کە عێراق لە پلەی چوارەمی هاوردەکارانی فەرشی تورکیا بووە.\nلە داتاکانی دەستەی ئاماری تورکیادا هاتووە کە ئەم وڵاتە لە هەناردەکردنی مافوور لەسەر ئاستی جیهاندا پێشەنگە، بە جۆرێک داهاتی لەساڵی رابردوو 2.7 ملیار دۆلار بووە و بەوەش بە ملیارێک دۆلار پێش بەلجیکا کەوتووەتەوە.\nکۆی بەهای هەناردەی مافووری تورکیا لە سێ چارەکی ئەمساڵ ملیارێک و 801 ملیۆن دۆلار بووە، ئەو وڵاتەنەشی کە تورکیا فەرشی بۆ هەناردەکردووە بریتین لە، ئەمریکا، سعوودیە، ئەڵمانیا، عێراق، ئەرجەنتین، تایلاند، مەنگۆلیا، مۆریتانیا، نیوزلەندا و ئوستراڵیا.\nهەروەها قەبارەی هەناردەی فەرشی تورکیا بۆ وڵاتان بەو شێوەیە بووە، ئەمریکا 453 ملیۆن دۆلار، سعوودیە 277.9 ملیۆن دۆلار، ئەڵمانیا 88.8 ملیۆن دۆلار، و عێراق 82.8 ملیۆن دۆلار و بەریتانیاش 81.9 ملیۆن دۆلار.


CHRA.TV - دیموکراسی یان دیموکورسی ! ؟\nدیموکراسی یان دیموکورسی ! ؟\nنوسراوە لە لایەن فه‌ره‌یدوون كونجرینی\nبە دەیان پارتی نیشتمانیمان هەیە لەرێگەی میدیاکانیانەوە رایدەگەیەنن کە چەند دڵسۆزن بۆ خەڵکەکەی بەناوی دیموکراسیەوە بەوەی حیزبەکەی وشەی دیموکراسی هەڵگرتوە گرەوی سیاسیان بردۆتەوە و خەڵکیان گەوچکردوە، لەهەمانکاتدا نایاسایی بازرگانی دەکەن بە\nخاک و ئاوی وڵاتەوە، بەشێک لە پارتەکان دەیان بازرگانی تێدایە گەندەڵی و ناپاکی دەکات لەناو پارتەکەیدا، زۆرێک لە بەرپرسان چەندین راوێژکارو پاسەوانی بندیواری هەیەو سەرقاڵی خۆجێگە خۆشکردنیەتی تەنانەت ئامادەیی رفاندن و تیرۆرکردنی هاوڵاتی مەدەنی هەیە هەروەک بینراو بیسترا بەبەڵگەوە"\nئەمانە هەموی یەك رێگە چارەسەریی هەیەو بەپڕیارێکی یەك دەنگ یەك هەڵوێستی خەڵك بنەبڕدەکرێت بەوەی راستگۆیانە بێنە سەرخەت و هەمو دەسەڵاتێکی لێپرسینەوە بگەڕێندرێتەوە ناو دۆڵابەکانی دادوەرو وەك خۆی کاربکات، تەواوی سزای نیشتیمانی لەدادگای سەربەخۆی خۆیەوە ئەتوانێ ئەم چاکسازیە بەسەرکەوتویی فراوان بکات و ریشەکێشی گەندەڵکاران بکات بەئاستێکی باش کاڵ بکرێتەوە لەهەرێمی کوردستان " دەبێت بەیەك دەنگ هەرکس لای خۆیەوە بڵێت بەرپرس و پارت و ریکخراوە حزبیەکانــ " لەبەرگی گەندەڵی بچنە دەرێ و مەبنە هەڕەشە بۆ دادوەرو چیدی یاسا نیشمانیەکان قۆرخ مەکەن و چەمکە دیموکراسیەکان تێکــمەشکێنن.\nلە باشوری کوردستان دیموکراسی تەنها بەدیوێکدا نیشان ئەدرێت کاردانەوەی ئەوتۆی نەبوە بەوەی گرێدراوی یاسای نیشتمانی بێت" کاتێك هاوڵاتیەك ئازادانە قسە دەکات و بیروڕای تایبەتی هەیەو دەری ئەبڕێت بۆ لەکەدار کردنی پارت و بەرپرس نیە بەڵکو بۆ باشترکردن و وازهێنانە لەو کردەوانەی ئەنجام ئەدرێن و ئاراستەی نایاسایی گرتوە لەلایەن حیزب و بەرپرس، بەڵام لایەنەسیاسیەکانی ئەم دەڤەرە کاتێك روبەڕوی رەخنەگرتندەبنەوەو بەڵگەکان ئاشکرا دەکرێن دادگای حیزب بەسزای خۆی ئەگەیەنێت بێ ئەوەی دادگای گشتی و ناچەکە بەئاگابێت، چیرۆکمان زۆرە لەم ڕوانگەیەوە و نمونەکان لەفراوانبوندان و وێنەکان ئەدوێن. ئێمە دەنوسین و رەخنە ئاراستەی کاربەڕێکاران دەکەین و دەبێت ئامانجیش بپێکێت هەرلەوەدا نەبێت قسەکراو گفتی خۆمان واژو بکەین و پێمان بگوترێ تۆ ئازادی لەوەی دەیڵێیت، ئایا کاردانەوەی دەربڕینمان تاچەند بڕی کردوەو ئاماچی پێکاوە؟ لەدەڤەری لای ئێمە دیموکراسی تەنها لەڕوی قسەکردنەوە پانتایی هەیە، بەڵام لەچوارچێوەی دیکتاتۆریدا گەمارۆدراوە.\nهەژمونی ئێستای هەرێمی کوردستان بەهۆی زانین و شارەزایی ئەو کەسایەتیانەوە بەدەست هاتوە کە لەماوەی ٢١ساڵی رابوردودا توانیویانە لەجیهانی دەرەوە سود لە وانەی سیاسی و کۆمەڵایەتی وەرگرن بەوهۆیەوە ئیدارەی حکومەت دوای ئەو ماوە شکستخواردوە دەکەوێتە سەر چۆك ئاراستەی گەندەڵیەکان چەماونەتەوەو لە سەرەتای بنەبڕکردندایە، هەرچەندە زۆری ماوە تا ئەستونی یاساکان وەرگرێت و ئاراستەی بەرەو شارستانی سەردەم بگۆڕێ .\nلەهەرێمی کوردستاندا بەرپرسی حیزبی و حکومەت هەیە دەسەڵاتی پێ بەخشراوە، هەشمانە سەربەخۆیانە کاردەکات و بڕوای بەیاسانیە فەرمانی جەنگی لەدەستدایەو موچەیەکی تەواوی هەیە لەسەر دارایی حکومەتی هەرێم و بازرگانێکی گشتیە و بازاڕی قۆرخکردوە لە دیمانە میدیایەکاندا باس لە دیموکراسی ئەکات و هەروەکو خــــۆی بنەما یاسایەکانی دیموکراسی داڕشبێت، لە کۆمەڵگەی کوردیدا چەمکەکانی دیموکراسی ئاشکرایەو هاوڵاتیەکی ئاسایی داینەڕشتوە بازدانێك بەسەر یاسای دیموکراسیدا دەکات" لە هەمو وڵاتێکی دیموکراسیدا هەرلایەن و ڕێکخراویک و فەرمان بەرێکی ئاسایی لەیاسا نیشتمانیەکان لابدات و ببێتە هۆکاری بەرەنگاری و پەیڕەو نەکردنی سزای تایبەت بەبڕەگەی ژمارە ئەوەندە سزادەدرێت و دەبێت نمونەی تاوانبارێك بۆ دانیشتوانی ، بەڵام لە هەرێمی کوردستان بیرمەندان دەبێت داخی بۆ بخۆن لەو پێشێلکاریە بەوەی یاسایەک نیە سەربەخۆ دادوەر دەریبکات.\nخەڵکی هەرێمی کوردستان هێشتا لە سەرەتای ئازادی قسەکردن و ئازادی رادەربڕیندان و چەمکە دیموکراسیەکان قۆرخ کراون" دیموکراسی مەکەنە تفەنگی سیاسی خۆتان و چەواشەکاری لە یاساو رێنمایەکانی دیموکراسیدا ئەنجام مەدەن.\nلە ڕۆژهەڵاتی ناوەڕاست ، هەرێمی کوردستان بەتایبەت ، شتێک نەماوە بازرگانی پێوە نەکرێ تەنانەت وشەی دیموکراسیش بۆتە وشەیەکی بێزارکارو خەڵک متمانەی بە چەمکەکانی نەماوە ، وەهایان لێکردوین هەڵبێین و ولات جێبهێڵین بۆ ئەوجێیەی دیموکراسی لەتەلاری دادگاوە بۆتە یاساو لێ پێچینەوە دەکات لە نادیموکراسەکان.


چاوپێكه‌وتن و وتووێژی پووتین و ئه‌ردۆغان سه‌باره‌ت به ئاڵۆزییه‌كانی ئه‌دله‌ب و باكووری سووریه | Roji Kurd ڕۆژی کورد\nHome تایبه‌ت چاوپێكه‌وتن و وتووێژی پووتین و ئه‌ردۆغان سه‌باره‌ت به ئاڵۆزییه‌كانی ئه‌دله‌ب و باكووری...\nچاوپێكه‌وتن و وتووێژی پووتین و ئه‌ردۆغان سه‌باره‌ت به ئاڵۆزییه‌كانی ئه‌دله‌ب و باكووری سووریه\nدوابه‌دوای چڕبوونه‌وه‌ی به‌ره‌وڕووبوونه‌وه و ئاڵۆزییه سه‌ربازییه‌كان له ناوچه‌ی ئه‌دله‌ب، ئه‌ردۆغان، سه‌رۆك كۆماری توركیه بۆ وتووێژ له گه‌ڵ هاوتای ڕووسی خۆی به‌ره‌و مۆسكۆ پێته‌ختی وڵاتی ڕووسیه وه‌ڕێكه‌وت. وڵاتی ڕووسیه له‌م خۆله نوێی ئاخافتنانه‌دا خۆی به سه‌ركه‌وتووتر و له پێشتر ده‌زانێت به‌ڵام كارناسان گۆمانیان له سه‌ر ئه‌م بابه‌ته هه‌یه.\nڕه‌جه‌ب ته‌ییب ئه‌ردۆغان، سه‌رۆك كۆماری توركیه بۆ دیدار و ئاخافتن له گه‌ڵ ڤلادیمیر پووتین، سه‌رۆك كۆماری ڕووسیا ڕۆژی پێنجشه‌ممه ڕێكه‌وتی ٥ی ئادار به‌ره‌و مۆسكۆ پێته‌ختی وڵاتی ڕووسیه وه‌ڕێكه‌وت بۆ ئه‌وه‌ی سه‌باره‌ت به ئاڵۆزییه‌كانی ناوچه‌ی ئه‌دله‌ب، سنووربه‌زاندنی سۆپای ده‌وڵه‌تی سووریه له‌م ناوچه‌دا و بارودۆخی باری ئه‌منی باڵكیشراو به سه‌ر ئه‌م ناوچه‌دا، پێكه‌وه وتووێژ بكه‌ن. به‌ڕێوه‌چوونی دیدار و پێوه‌ندی نێوان ڤلادیمیر پووتین، سه‌رۆك كۆماری ڕووسیه و ڕه‌جه‌ب ته‌ییب ئه‌ردۆغان، سه‌رۆك كۆماری وڵاتی توركیه له ئه‌مساڵدا بابه‌تێكی نائاسایی نه‌بووه و له سه‌ره‌تای ئه‌مساڵی زایینیه‌وه تا ئیستا ڕێبه‌رانی هه‌ر دوو وڵاتی توركیه و ڕووسیه دوو جاری دیكه دیدار و چاوپێكه‌وتنیان كردووه و چه‌ندین جار له ڕێگای ته‌له‌فوونه‌وه پێكه‌وه وتووێژ و ئاخافتنیان كردووه. به‌ڵام هاوكات سه‌فه‌ری ئه‌مجاره‌ی ئه‌ردۆغان بۆ مۆسكۆ گرینگییه‌كی تایبه‌تی هه‌یه.\nبارودۆخی ناوچه‌ی ئه‌دله‌ب له دواهه‌مین ڕۆژه‌كانی مانگی فێورییه‌دا له ده‌رئه‌نجامی به‌ره‌وپێشچوونی هێزه‌كانی سۆپای سووریه ئاڵۆزتر بووه، سۆپای سووریه به پشتیوانی و لایه‌نگری هیزه ئاسمانییه‌كانی ڕووسیا هه‌ڵیانكۆتایه سه‌ر دامه‌زراوه‌كانی هێزه دژبه‌ره‌كانی سووریه. له ڕه‌وتی ئه‌م هێرشانه‌دا هاوكات زیاتر له ٣٠ سه‌ربازی سۆپای توركیه گیانی خۆیان له ده‌ست داوه. كارناسانی بواره سیاسییه‌كان هێرشه ماڵوێرانكه‌ره‌كان بۆ سه‌ر دامه‌زراوه‌كانی توركیه له ناوچه‌ی ئه‌دله‌ب وه‌كوو وه‌رچه‌رخانێك له پێوه‌ندییه‌كانی نێوان ڕووسیه و توركیه هه‌ڵده‌سه‌نگێنن.\nPrevious articleهه‌ژماری فه‌رمیی گیانبه‌ختكردووانی كۆڕۆنا له وڵاتی ئێران گه‌یشته ٩٢ كه‌س و هاوكات تا ئیستا ٢٩٢٢ كه‌س تووشبوو هه‌یه\nNext articleدوابه‌دوای شكه‌ست هینانی ئاخافتن و وتووێژه‌كانی ڕێكخراوی ئۆپێك نرخی جیهانی نه‌وت به ڕێژه‌ی ٨% دابه‌زی


ھەنووکە ٨٤٩ وتار لە دەروازەی وەرزشدا ھەیە.\nتایکواندۆ (بە ئینگلیزی: Taekwondo ،Taekwon-Do ،Tae Kwon Do؛ بە ھانگۆل: 태권도؛ بە ھانجا: 跆拳道)، ھونەرێکی جەنگی کۆرییاییە، دەرکەوتوو بەر لە ٢٠٠٠ ساڵ پێش ئێستا، لە ئێستادا تایکواندۆ لە زۆربەی وڵاتانی جیهان هەیە و گەشەیکی زۆری بەخۆیەوە بینیوە، سەرەرای ئەمەش تایکواندۆ بە یاریەکی بەهێز و سەرکەوتوو دادەنریت لە جیهان، تایکواندۆ کەوا لەمرۆڤ دەکات، بتوانێت زاڵ بێت بەسەر ھەموو کۆسپ تەگەرەکان، لە کاتی بەرگری لەخۆکردن و ھێرشبردنە سەردوژمنان، خەلکی کۆریا توانیان ئەم یاریە بەرەو پێش ببەن لە ساڵانی ١٩٤٠ـەکان و ١٩٥٠ـەکان بەھۆی زۆری شەڕەکان و گرانی ژیان لەناو گیاندارە مەترسیدەرەکان، بیریان کردەوە بۆ دروستکردنی یاریەک بۆ خۆپاراستن لێیان، بە درێژایی ژیان توانیان ئەم ھونەرە بکەن بە یاریەکی ئۆڵۆمپی لە ساڵی ٢٠٠٠ لە سیدنی بەڕێوەچوو، تایکواندۆ بە بڵاوترین هونەری شەڕکردن ئەژمێردرێت لە جیهاندا، نمونەی زۆری تایکواندۆ لە وڵاتانی جیهان هەیە وەک :ئەمریکا و کەنەدا و رووسیا و بەرازیل و ئینگلترا و ئێران و تایوان و ئوستورالیا و و تورکیا و میسر و عیراق هتد...بە گشتی لە زۆربەی وڵاتانی جیهان، لە هەمان کاتدا لە کوردستان تایکواندۆ هەوادار و بینەرێکی زۆری هەیە،نموونەی ئەمانە: (قوتابخانەی تایکواندۆی هەولێر) و (تایکواندۆی یانەی وەرزشی بروسک).\nیاریکەری تێنسی سەرزەوی بۆ ھەڵبژاردەی ئیسپانیا ڕافایل نادال\nدواجار لە ١٣:٠١ی ٦ی ئازاری ٢٠٢٠ دەستکاری کراوە


عێراق...3438كەسی دیكە توشی كۆرۆنابوون ، 64كەس گیانیان لەدەستدا\nkurdiu 6 20/09/2020 - 16:43 هەواڵ/عێراقی\nوەزارەتی تەندروستی و ژینگەی عێراق ئاماری 24كاتژمێری توشبوانی كۆرۆنای بڵاو كردوە رایگەیاند: لەماوەی 24 سەعاتی رابردودا سێ هەزار و438 كەسی دیكە توشی كۆرۆنا بون و 64 توشبوی دیكەی ڤایرۆسەكە گیانیان لەدەستداوەو چوار هەزارو 52 توشبوش چاكبونەتەوە.\nئەمڕۆ یەك شەممە، وەزارەتی تەندروستی و ژینگەی عێراق لە بەیاننامەیەكدا كەوێنەیەكی دەست كوردیو كەوتوە رایگەیاند لەماوەی 24 سەعاتی رابردودا، عێراق، 18 هەزار و 64 پشكنین لەو ماوەیەدا كراون، لەئەنجامی پشكنینەكاندا سێهەزار و438 كەسیان توشی كۆرۆنا بون.\nبەپێی بەیاننامەكەی وەزارەتی تەندروستی لەماوەی 24 سەعاتی رابردودا 64 توشبوی دیكەی كۆرۆنا گیانیان لەدەستداوەو چوار هەزارو 52 توشبوی دیكەش چاكبونەتەوە.\nجێی ئاماژەیە بە گوێرەی دوایین ئامارەكانی تەندروستی عێراق، تا ئێستا، 319 هەزار و 35 كەس لە عێراق و هەرێمی كوردستان توشی كۆرۆنا بوون، لەو ژمارەیە، 253 هەزارو 591 كەس چاكبوونەتەوە و هەشت هەزار و 555 كەسیش گیانیان لە دەستداوە.


خەندان شاندی دانوستانکاری گۆڕان داواکاریەکانی دەداتە پارتی هەواڵی کوردستان\nشاندی دانوستانکاری گۆڕان داواکاریەکانی دەداتە پارتی\n2019/02/14 | 09:00\nخەندان-شاندی دانوستانکاری پارتی دیموکراتی کوردستان و بزوتنەوەی گۆڕان ئەمڕۆ پێنجشەممە کۆدەبنەوە و لەبارەی پێکهێنانی کابینەی نۆیەمی حکومەتەوە گفتوگۆ دەکەن.کۆبونەوەکە کاتژمێر 11:00ی پێشنوەڕۆی ئەمڕۆ له شارۆچكه‌ی پیرمامی سه‌ر به پارێزگای هه‌ولێر بەڕێوەدەچێت.بەپێی زانیاریەکانی خەندان، لە کۆبونەوەی ئەمڕۆدا شاندی دانوستانکاری بزوتنەوەی گۆڕان داواکارییەکانی بۆ بەشداریکردن لە کابینەی نۆیەمی حکومەت دەداتە شاندی دانوستانکاری پارتی.لە کۆبونەوەی ئەمڕۆدا شاندی دانوستانکاری گۆڕان داواکارییەکانی دەداتە شاندی پارتی\nمستەفا سەید قادر، ئەندامى شاندى دانوستانکارى بزوتنەوەى گۆڕان شەوی رابردو بە خەندان-ی راگەیاندبو، "کۆبونەوەکانى رابردومان لەگەڵ پارتى دیموکراتى کوردستان تەنها لەسەر کارنامەى ئەو حکومەتە بوە کە لە داهاتوو پێکدەهێنرێت".خەندان زانیویەتى کە بزوتنەوەى گۆڕان لە دانیشتنەکانى رابردودا لەگەڵ پارتى داواى هەندێک پۆستى کردوە، لەوانە وەزارەتى پلاندانان و دروستکردنى ئەنجومەنى نەوت و غازو پێدانى سەرۆکى ئەنجومەنەکە بە گۆڕان، لەگەڵ دوو وەزارەتى دیکە.لەو بارەیەوە مستەفا سەیدقادر وتی، "ئێمە تەنها گفتوگۆمان لەسەر کارنامەى حکومەت کردوە و نەچوینەتە سەر باسکردنى پۆستەکان، دەبێت بزانین راى بەرامبەر چییە، ئەو کاتە ئێمەش داواکارییەکان و راى خۆمان دەخەینەڕوو".تا ئێستا تەنها گفتوگۆمان لەسەر کارنامەى حکومەت کردوە\nمستەفا سەید قادر رونیشیکردەوە، "هەموو ئەگەرێک بە ئەگەرى ئۆپۆزسیۆن بونیش لەبەردەم بزوتنەوەى گۆڕان کراوەیە، بەڵام دوا بڕیار لە کۆبونەوەى جڤاتى نیشتیمانى دەدرێت و دوا بڕیار لاى ئەوانە کە بەشدارى لە حکومەت بکەین، یاخود ببینە ئۆپۆزسیۆن".\nهەموو ئەگەرێک بە ئەگەرى ئۆپۆزسیۆن بونیش لەبەردەم بزوتنەوەى گۆڕان کراوەیە\n137 رۆژ بەسەر ئەنجامدانی هەڵبژاردنی پەرلەمانی کوردستان تێدەپەڕێت، تا ئێستا لایەنەکان نەگەیشتونەتە رێکەوتن بۆ پێکهێنانی کابینەی نۆیەمی حکومەتی هەرێمی کوردستان.\n⋙ تورکیا: سێ گەریلای پەکەکەمان لەچالاکی خستوە کە دوانیان داواکراو بون


هه‌ستانه‌وه‌و به‌رچاوڕونی دوای بێ هیوایی - ئاوێنه\nئه‌مڕۆ خه‌ڵكی كوردستان گه‌یشتونه‌ته رۆژگارێك كه گومان له‌په‌یوه‌ستبون بە‌نه‌ته‌وه‌ی كورده‌وه بكرێ، باسكردنی كورد‌و دواڕۆژی كوردستان بونه‌ته دوو بابه‌تی گاڵته‌جاڕی‌و مرۆڤی هۆشیاری كوردی دووچاری ده‌ردی سه‌ری‌و تێڕامانێكی قووڵ كردوە. ناساندنی قه‌یرانی سیاسی، دارایی، ئه‌خلاقی‌و قه‌یرانی گشت لایه‌نه‌كانی دیكه‌ی ژیان له‌باشووری كوردستان، پێویستیان بە‌هێماكردن نییه، ئه‌مه‌ش له‌به‌ر ئه‌وه‌ی كه‌سێك نییه نه‌ك هه‌ستی پێنه‌كا به‌ڵكو له‌ئه‌نجامی ئه‌و قه‌یرانانه‌وه، تووشی ئازار‌و چه‌وساندنه‌وه نه‌بووبێ، به‌ڵام له‌سه‌روو ئه‌و قه‌یرانانه‌وه، قه‌یرانی بیر‌و تێگه‌یشتن له‌هه‌موویان سه‌ختتر‌و به‌ئازارتره، ئالێره‌وه قه‌یرانێكی دیكه، گیان، ناخ، دڵ‌و ده‌رونی زوربه‌ی هه‌ره زۆری كۆمه‌ڵگه‌ی كورده‌وار پێكاوه، ئه‌ویش قه‌یرانی بێ هیوای‌و نا رونی دواڕۆژه، له‌م باره‌دا ئه‌و پرسیاره ده‌كرێ، ئایا بێ هیوایی كۆتایی دونیایه؟ یه‌ك تۆز بیركردنه‌وه وامان لێده‌كا له‌وه‌ڵامدا بڵێین نه‌خێر، ژیان له‌وه گه‌وره‌تره، خۆمان بە‌زه‌بون‌و بە‌به‌زیو بزانین.\nله هه‌ندێك باری نادروست‌و كه‌م ده‌ره‌تانیدا، وه‌ك بارێكی ده‌رونی، ده‌شێ له‌هه‌ر یه‌كێكدا یا كۆمه‌ڵگه‌یه‌كدا، بۆ ساته وه‌ختێكی سنووردار، بێ هیوایی ده‌ربكه‌وێ، هه‌ڵبه‌ت مێژووی خۆمان‌و مێژووی نه‌ته‌وه‌ی دیكه، كاتی وایان تێدا ده‌بینرێ. له‌ئێستای باشووری كوردستاندا، كه بە‌هۆی هه‌ر دوو هۆكاری ناوخۆیی‌و ده‌ره‌كی، بارێكی بژێوی‌و په‌یوه‌ندی سیاسی‌و كۆمه‌ڵایه‌تی هێند قورس دروستكراوه، خه‌ڵكی تووشی نیگه‌رانییه‌كی وا كردوە، له‌ڕۆژی روناكدا بۆ خۆر بگه‌ڕێ. هۆكاری هه‌ره سه‌ره‌كی بێ هیوایی خه‌ڵكی باشووری كوردستان، په‌یوه‌ندی دوو لایه‌نه‌ی ناوخۆیه، لایه‌نی یه‌كه‌م حكومه‌ت دروستی كردوە، یه‌كێك له‌دیارده سه‌ره‌كییه‌كانی فه‌رمانڕه‌وایه‌تی خۆمانه، نه‌بونی دادی كۆمه‌ڵایه‌تی، نه‌بونی لێپرسینه‌وه‌ی ده‌سه‌ڵاتداران‌و به‌رپرسیاران، سزانه‌دانی گه‌نده‌ڵكاران، بێ كه‌ڵكی سیسته‌می دادوه‌ری، تا ئه‌وه‌ی بە‌هه‌موو لایه‌ك، حكومه‌ت‌و موعاره‌زه، هیچ نرخێكی ده‌ستووری‌و قانونی‌و كۆمه‌ڵایه‌تییان بۆ حكومدارێتی نه‌هێشتۆته‌وه، هه‌ڵبه‌ت ئه‌م دۆخه له‌گه‌ڵ دروستبونی په‌رله‌مان‌و حكومه‌تی هه‌رێم له‌ساڵی 1992ه‌وه، به‌رده‌وامی هه‌یه، ئه‌وه له‌لایه‌ك، له‌م لاتره‌وه، لایه‌نێكی دیكه‌ی ناوخۆ، په‌یوه‌ندی بە بەشێکی  یه‌كێتیی نیشتمانیی كوردستانه‌وه هه‌یه، به‌شێك له‌كاره‌ساتی ئه‌م رێكخستنه كه بووە بەكاره‌سات بۆ كوردی باشور، نه له‌ناوخۆدا له‌گه‌ڵ دروشمه‌كانی راستگۆیە، نه له‌گه‌ڵ خه‌ڵكی كوردستاندا، ئه‌م وتاره كورته بواری ئه‌وه‌ی نییه له‌و باره‌وه زۆرتری له‌سه‌ر بنووسێ، به‌ڵام 16ی ئۆكتۆبه‌ری 2017، سه‌رتاپێی یه‌كێتی هه‌ڵوه‌شاندۆته‌وه، بە‌جۆرێك ره‌نجی هه‌موو ئه‌وانه‌ی له‌لایه‌ن داگیركه‌رانه‌وه له‌سه‌ر ئه‌و رێكخسته شه‌هید كراون‌و گشت ئه‌و قاره‌مانانه‌ی له‌به‌ندیخانه‌كاندا ئه‌شكه‌نجه‌دراون، بە‌با‌و ته‌نیا له‌كه‌س‌و كاریان رۆیشتون، هه‌زار حه‌بف‌و هه‌زاران سڵاو له‌جوامێری ئه‌و شه‌هیدانه‌و مه‌ردایه‌تی ئه‌وانه‌ی كه رۆژێك له‌ڕۆژان بە‌دڵسۆزییه‌وه، هه‌ر بۆ كورد له‌و رێكخستنه‌دا تێكۆشابون.\nجگه 16ی ئۆكتۆبه‌ر، یه‌كێتیی نیشتمانیی به‌قه‌ده‌ر هه‌موو ئه‌و هێرشانه‌ی ده‌یكرده سه‌ر حیزبی بنه‌ماڵه‌و سه‌ر حیزبی خێڵه‌كی، نه‌ك راستگۆ نه‌بوە، به‌ڵكو خۆی نوقمی بنه‌ماڵه‌و جۆری خێڵه‌كییه، لێره‌دا ده‌بێ هه‌ڵوێسته‌یه‌ك بكه‌م‌و بلێم، ره‌نگه له‌هیچ خێڵێكدا ئه‌و بێ سه‌روبه‌رییه‌ی له‌ناو حیزبێكی بە‌حیساب سۆشیال دیموكراتی وه‌ك یه‌كێتی، نه‌بوە‌و نه ده‌بێ، یه‌كێتی ئێستا ناوێكی بێ ناوه‌رۆك له‌یه‌كێتی، یه‌كێتی بێ سه‌ركردایه‌تی، تۆ بڵێی له‌هێچ رێكخستنێكدا شتی وا هه‌بێ كه مه‌كته‌بی سیاسییه‌كه‌ی یا سه‌ركردایه‌تی‌و هه‌موو ئه‌وانه‌ی له‌شاخ ره‌مزی پێشمه‌رگایه‌تی‌و ئازایه‌تی بون، بێ چه‌ند كه‌سێكی ناسیاسی ناو بازنه‌ی ماڵێك، بتوانن یه‌ك بڕیار بده‌ن، بۆیه تا ئه‌و كاته‌ی یه‌كێتی بە‌لیژنه‌یه‌كی لێهاتووی ناوخۆیان‌و دواتر لیژنه‌یه‌كی قانونی، سیاسی‌و كۆمه‌ڵایه‌تی له‌په‌رله‌مانێكی راسته‌قینه‌دا، لێكۆڵینه‌وه‌ی تێروته‌سه‌ل ده‌كرێ‌و تاوانباران سزای خۆیان وه‌رده‌گرن، ئه‌وا هه‌مو یه‌كێتی تۆمەتبارە هیچ به‌هایه‌كی شه‌رعی سیاسی‌و كۆمه‌ڵایه‌تی‌و مێژوویی نییه. خۆشی له‌وانه‌ی كه بۆ خۆ بە‌دورگرتن! خۆیان له‌یه‌كێتی! ته‌ریك ده‌كه‌ن.\nهۆكاری دوەمی بێ هیوایی خه‌ڵكی كوردستان، هۆكاری ده‌ره‌كییه. ئه‌مه‌یان سێ لایه‌نه‌یه، عێراقی داگیركه‌ر له‌لایه‌ك، داگیركه‌ره‌كانی دیكه له‌لایه‌كی دیكه‌وه، سێیه‌میشیان هه‌ڵوێستی ئه‌و وڵاتانه‌یه كه كورد بە‌دۆست‌و پشتیوانی خۆی ده‌زانێ، هه‌ڵبه‌ت هه‌ر سێ لایه‌نه‌كه‌ش په‌یوه‌ندیی راسته‌خۆیان بە‌هۆكاری ناوخۆی باشووری كوردستانیشه‌وه هه‌یه. عه‌بادی‌و حكومه‌ته تایفی‌و مه‌زهه‌ییه‌كه‌ی هه‌ر ته‌واو ره‌نگدانه‌وه‌ی تایفی‌و مه‌زهه‌بییه، ئه‌وه‌ی سه‌ددام‌و رژێمه‌كه‌ی بە‌شیعه‌ی كرد، ئه‌مان به‌رامبه‌ر بە‌كورد زۆریان له‌وان تێپه‌ڕاند، ته‌نیا بۆ نمونه‌و به‌راورد، عه‌بادی له‌ڕۆژێكدا بە‌قه‌ده‌ر هه‌ر سی‌و پێنج ساڵه‌كه‌ی رژێمی به‌عس دڕۆ ده‌كا، یه‌ك گه‌رد حه‌یا ناكا له‌و هه‌موو ئاشه ده‌كا‌و له‌یه‌كێكی ناماڵێته‌وه، ته‌نانه‌ت نایه‌وێ به‌و ده‌ستووره سه‌قه‌ته‌ی عێراقی داگیركه‌ر‌و بە‌قه‌ده‌ر ئه‌و كه‌مه مافه‌ی كه بە‌كورد دراوه، مامه‌ڵه‌مان له‌گه‌ڵدا بكا، هێنده له‌خۆبایی بوە نه عه‌قڵ، نه مێژو، نه تاقیكردنه‌وه‌و نه مرۆڤایه‌تی ناخوێنێته‌وه، ره‌نگه ناحه‌قی نه‌بێ چونكه عه‌بادی‌و گشت لایه‌نه‌كانی حكومه‌ته‌كه‌ی هه‌ر كتێب‌و نووسراوی مه‌رجه‌عییه‌ت كار ده‌كه‌ن‌و ده‌یانخوێنه‌وه، شتێك له‌هه‌موو جیهاندا نییه كه له‌وانه‌دا نه‌بن، وه‌ختێكیش مه‌هتوك‌و رێسوا ده‌بن، بە‌ئاسانی ده‌توانن تایه‌فی‌و مه‌زهه‌بی خۆیان بگۆڕن، هه‌ر له‌و روانگه‌یه‌وه، عێراقی داگیركه‌ر بوە بە‌به‌شێك له‌داگیركه‌رێكی گه‌وره‌تر كه ئێرانه. توركیای داگیركه‌ریش له‌وه‌ته‌ی له1923ه‌وه، دروستبوە، ده‌وڵه‌تێكه تا ئێستا خۆی نه‌دۆزیوه‌ته‌وه، له‌سه‌ر شه‌پۆلی عیلمانییه‌و عیلمانیش نییه، باس له‌دیموكراتی ده‌كا‌و لێی بێ به‌رییه، 95 ساڵه له‌نه‌ته‌وه‌یی ده‌دوێ، به‌ڵام شۆڤێنییه، 64 ساڵه له‌به‌ر ده‌گای ئه‌وروپا ده‌پاڕێته‌وه‌و ده‌رگای لێناكرێته‌وه، باسی ئیسلام ده‌كا، له‌گه‌ڵ ئیسلام یه‌ك ناگرێته‌وه، له‌وه‌ش خراپتر، بۆته بارێكی یه‌كجار قورس به‌سه‌ر شانی ئیسلامه‌وه‌و بۆته مایه‌ی بوخزاندنی موسڵمانان له‌جیهاندا.\nئه‌وه‌ی په‌یوه‌ندی بە‌ده‌وڵه‌تانی جیهانیشه‌وه هه‌یه، جگه له‌وه‌ی كه له‌ناو كورددا كه‌س له‌پسپۆڕان‌و شاره‌زایانی بواری سیاسه‌ت‌و په‌یوه‌ندییه نێوده‌وڵه‌تییه‌كان، نازانن جۆری په‌یوه‌ندییه‌كان له‌سه‌ر چ بنه‌مایه‌ك دامه‌زراون، باوه‌ڕیش ناكرێ ده‌سه‌ڵاتدارانی هه‌رێم خۆشیان ئه‌وه‌نده كارامه بووبن كارێكی باشیان له‌و باره‌وه كردبێ، ئه‌وه‌ی ئێمه ده‌یبینین ته‌نیا دیوه رووكه‌شه‌كه‌یه، ئه‌ویش ئه‌وه‌یه له‌كۆشكی سه‌ركردایه‌تی واشنتن، له‌نده‌ن، پاریس، بۆن‌و ئیتالیا‌و هیدیكه پێشوازی له‌كاربه‌ده‌ستانی حكومه‌تی هه‌رێمی كوردستان ده‌كرێ، بە‌پێی راگه‌یاندنه‌كانیش قسه‌ی خۆش ده‌كرێن، دواڕۆژی كورد بە‌ڕوناك پیشان ده‌درێ، پشتیوانی له‌هه‌رێمێكی به‌هێزی كوردستانیش له‌سه‌رووی لیستی ئاره‌زوەكانه‌وه‌یه، ئه‌وجا نوێنه‌رایه‌تی حكومه‌تانی زل هێز له‌هه‌ولێر بۆ هاوكاری كورد، ئه‌وه‌ی ده‌یڵێن نایڵێنه‌وه، به‌ڵام ئه‌و مژده‌و قسه زلانه تا چ سنوورێك ده‌ڕۆن‌و تا كه‌ی‌و بۆچی به‌رده‌وام ده‌بن، له‌كوێدا ه‌یپسێنن؟ پیاوی ژیر‌و كارامه ناتوانێ وه‌ڵامیان بداته‌وه.\nله‌گه‌ڵ هه‌موو ئه‌و باری ناله‌باری‌و بێ هیواییه‌شدا، ده‌بێ ژیان به‌رده‌وام بێ، نابێ چاو له‌ئاسۆ بتروكێنین، بۆ ده‌رچون له‌م قه‌یرانی بێ هیواییه پێویسته له‌دوو لاوه هه‌وڵ بده‌ین، له‌لایه‌كه‌وه ده‌بێ به‌رده‌وام بیر له‌هۆكاره‌كانی دۆخی بێ هیوایی بكه‌ینه‌وه، كه ئه‌وه خۆی له‌خۆیدا نیشانه‌ی هه‌ستی زیندوێتی‌و بونی ئیراده‌یه، له‌لایه‌كی دیكه‌وه پێویسته بیر له‌گه‌ڕانه‌وه‌ی باوه‌ڕ‌و متمانه بە‌خۆمان بكه‌ینه‌وه، هه‌وڵی نه‌خشه‌دانان بده‌ین، بە‌دڵسۆزی‌و بە‌ڕاستی كار بۆ ئاماده‌كردنی پرۆژه‌یه‌كی هه‌ستانه‌وه بكه‌ین كه مایه‌ی جێبه‌جێكردن‌و به‌رده‌وامی بێ، بە‌تایبه‌ت بۆ ئه‌م دۆخی ئێستای باشووره بێ كه هه‌تا بڵێی كاره‌ساتاویی‌و قورسه. من ده‌زانم له‌به‌ر ده‌م، دوو ریانێكی سه‌خت‌و دژوارداین‌و هه‌نگاونان زۆر ئاسان نییه، به‌ڵام شتێكی ئه‌وه‌نده‌ش ئه‌سته‌م نییه، به‌دیاریه‌وه دۆش دابمێنین. ئێمه له‌سه‌رده‌می گۆڕانكاریه خێراكاندا ده‌ژین، خۆمان فریای خۆمان نه‌كه‌وین، ناكرێ چاوه‌ڕوانی خه‌ڵكی بین. ئێستا له‌هه‌موو كاتێكی پێشووتر ده‌بێ ئه‌و پرسیاره له‌خۆمان بكه‌ین، به‌ڕاست فارس، تورك، عه‌ره‌ب، ئینگلیز، ئه‌ڵمان، فڕه‌نسایی، ئه‌وجا ژاپۆنی‌و ئه‌مێریكی‌و یا هه‌ر مرۆڤێكی دیكه‌ی وڵاتێكی پێشكه‌وتوو جیهان، مرۆڤن یا نا، ئه‌ی ئێمه‌ش مرۆڤین؟ به‌لای منه‌وه ئێمه‌ش وه‌ك هه‌ر یه‌كێك له‌وانه مرۆڤین، ئه‌ی باشه بۆ ئه‌وان له‌پێشكه‌وتندا‌و له‌سه‌رفرازیدا له‌وێن، بۆ ئێمه له‌ناسۆر‌و بێ ده‌وڵه‌تیدا لێره‌ین؟ ئه‌ی بۆ ئه‌وان داهێنه‌ری ئه‌و هه‌موو شته سه‌رسوڕهێنه‌رانه‌ن‌و ده‌چنه ناومانگ‌و ئه‌ستێره‌كان، تا قوڵایی زه‌مین‌و زه‌ریا هه‌یه ده‌چن؟ ئێمه‌ش تازه بە‌تازه ته‌زبیحێكی سه‌د‌و هه‌شتا هه‌زار ده‌نكی ده‌هۆنینه‌وه! له‌هه‌ر پرسیارێك‌و بە‌هه‌ر جۆره به‌راوردێك كورد بە‌مرۆڤێكی دیكه بگرین، له‌كۆتاییدا ئه‌نجامه رووكه‌شه‌كه ئه‌وه‌یه ئه‌وانیش‌و ئێمه‌ش مرۆڤین!\nئه‌وه‌ی ئه‌وان كردویانه یا ده‌یكه‌ن، ئێمه‌ش ده‌توانین بیكه‌ین به‌ڵام به‌و مه‌رجه‌ی ئێمه‌ش ئیراده‌مان هه‌بێ، ئێمه‌ش یه‌ك ریزی بپارێزین، ئێمه‌ش پاشقول له‌یه‌كدی نه‌گرین، ئێمه‌ش واز له‌غه‌یبه‌تی سه‌رته‌ندوری ماڵانی كورد بێنین، به‌خیلی بە‌پیاوه‌تی‌و لیهاتوویی‌و دارایی یه‌كدی نه‌به‌ین، له‌سه‌ر حه‌ق ئازا بین، له‌سه‌ر ناحه‌ق ته‌سلیم بین‌و داوای لێبوردن بكه‌ین، درۆ نه‌كه‌ین، بە‌كورتی چاومان له‌ماڵ‌و شه‌ره‌ف‌و سه‌ری خه‌ڵك نه‌بێ. با بهێڵین پیاومان تیا هه‌ڵبكه‌وێ، ئه‌و پیاوه‌ی كه ده‌بێ رێز له‌گه‌وره‌یی خۆی بگرێ، ئه‌و پیاوه‌ی بە‌چاوی سۆز‌و خۆشه‌ویستییه‌وه بۆ خه‌ڵك بڕوانێ، ئه‌و پیاوه‌ی كه توانای كاری نامێنێ واز بێنێ، ئه‌و پیاوه‌ی حورمه‌تی خۆی ده‌گرێ‌و ناهێڵێ جنێو بە‌دایك‌و باوكی، ژن‌و ماڵ‌و منداڵی بدرێ، ئه‌و پیاوه‌ی خۆی بە‌تاكه پیاو نه‌زانێ، هه‌ر پیاوێك كه هه‌ڵكه‌وت، نابێ وا بزانێ له‌خۆی عاقڵتر، له‌خۆی دڵسۆزتر، له‌خۆی لێزانتر، له‌خۆی شاره‌زاتر نییه، وا نه‌زانێ ئه‌وه‌ی ئه‌و ده‌یكا، هه‌ر به‌و ده‌كرێ. نه‌ته‌وه‌یه‌ك له‌یه‌ك كاتدا ده‌یان‌و زیاتریش پیاوی وای نه‌بێ كه بۆ پێشه‌وایه‌تی بشێ، ئه‌وه هیچ نییه، هه‌ر حیزبێكیش پێی وابێ كه‌سی یه‌كه‌می حیزبه‌كه، كه‌سایه‌تییه‌كی دووباره‌نه‌بوە، ئه‌وه نه ئه‌و كه‌سه كه‌سه، نه حیزبه‌كه‌ش حیزبه.\nئه‌و پرۆژه‌یه‌ی له‌سه‌ره‌وه هێمام بۆ كرد كه ده‌بێ نه‌خشه‌ی بۆ بڕێژین، هه‌نگاوی یه‌كه‌می برێتییه له‌پێداچونه‌وه بە‌په‌یوه‌ندییه كۆمه‌ڵایه‌تییه‌كاندا، پێداچونه‌وه‌یه‌كی ره‌خنه‌گرانه بە‌كاری نه‌ته‌وه‌یی‌و سیاسیماندا، بە‌ئیشی رێكخستن‌و حیزبایه‌تیدا، بە‌شێوه‌ی كارگێڕی‌و حكومه‌ت به‌ڕێوه‌بردندا، بە‌په‌یوه‌ندییه كۆمه‌ڵایه‌تی‌و دۆستایه‌تییه‌كانی ناو خۆماندا، ئه‌و پێداچونه‌وه‌یه‌ش بە‌لای كه‌مه‌وه ده‌بێ بگه‌ڕێته‌وه بۆ سی ساڵێك له‌مه‌وبه‌ر، بۆ ئه‌وه‌ی بیكه‌ینه سه‌رتایه‌ك بۆ ده‌ستپێكردنه‌وه‌یه‌كی نوێ‌و گوڕێك بدرێت بە‌پرسی نه‌ته‌وه‌و خاك كه له‌كۆتاییدا ده‌بێته دۆزی ده‌وڵه‌تی سه‌ربه‌خۆیی كوردستان. هه‌نگاوی دوەم گێڕانه‌وه‌ی به‌های مرۆڤی كورده، ئه‌و به‌هایه‌ی كه بێ ئه‌وه نه‌ته‌وه سه‌رگه‌ردانه، نه‌بونی نرخی مرۆڤی كورده، كه زۆر زۆری تاكه‌كانی حیزبه‌كان له‌كورد ستان‌و له‌هه‌نده‌ران، نه نرخی خۆیانیان لایه، نه ده‌شتوانن رێزی خه‌ڵك بگرن، حیزبایه‌تی‌و لایه‌نگری حیزب وای لێهاتوە كه ئه‌وان له‌دۆڵێك‌و خه‌ڵكیش له‌دۆڵێكی دیكه، نه‌بونی شانازی كوردبونه، وای كردوە چه‌ند كه‌سانێك، نیشتمان‌و نه‌ته‌وه‌و گۆڕی شه‌هیدان‌و تێكۆشانی هه‌زاران جوامێر هه‌ڕاج بكه‌ن، واش سنگ ده‌رده‌په‌ڕێنن، وه‌ك ئه‌وه‌ی نا بایان بینیبێ نه باران، نازانن بە‌هه‌ر شوێنێكدا ده‌ڕۆن، بێ ئابڕوییان لێ به‌ر ده‌بێته‌وه، شه‌رمه‌زاری بە‌سه‌ریاندا ده‌بارێ، هه‌زارن له‌عنه‌تیان بۆ ده‌چێ، با چاك بزانن ئه‌وه‌ی گه‌ردێك هه‌ستی كوردایه‌تیی تێدایه، با به‌ره‌و روو نه‌توانن جنێویان پێبده‌ن، به‌ڵام له‌دڵدا چی ناشێ پێیان ده‌كه‌ن. هه‌ر گێڕانه‌وه‌ی به‌های مرۆڤی كورد وا ده‌كا پێناسه‌ی مرۆڤی كورد سه‌ر له‌نوێ دروستبكرێته‌وه، ده‌شبێ پێناسه‌ی قانونی له‌پێناسه‌ی شه‌رعی یا پێناسه‌ی نه‌ته‌وه‌یی جیا بكرێته‌وه. خودا بكا له‌وتاری ئاینده‌دا هه‌وڵێك ده‌ده‌م شتێك له‌و باره‌وه بنووسم.


په‌یامنێری ده‌نگی ئه‌مریکا لیسا شله‌ین له ژنێڤه‌وه له ڕاپۆرتێکدا ده‌نووسێت ڕێکخراوی ته‌ندروستی جیهانی داوای کرداری ته‌نگه‌تاوی ده‌کات بو ئه‌وه‌ی مسۆگه‌ری بکات هه‌موو ئه‌و که‌سانه‌ی ده‌گه‌نه ته‌مه‌نی پیری له باشترین ئاستی ته‌ندروستی دا‌بن. بۆ یادکردنه‌وه‌ی ئه‌م ساڵی ڕۆژی جیهانی ته‌ندروستی، ئه‌و ڕێکخراوه ده‌ڵێت ته‌ندروستی باش بۆ دابینکردنی تایبه‌تمه‌ندی ژیان له ده‌مێکدا خه‌ڵک له ئه‌م جیهان به خێراییه‌دا به‌ره‌و پیری ده‌چن، کارێکی سه‌ره‌کیه.\nبه‌ڕێوه‌به‌ری گشتی ڕێکخراوی ته‌ندروستی جیهانی مارگارێت چان ده‌ڵێت که ئێمه ده‌بێت بیرکردنه‌وه‌مان سه‌باره‌ت گرووپی ته‌مه‌ن 60 بۆ سه‌ر به چاکی بگۆڕین.\nهه‌روه‌ها خاتوون چان ده‌ڵێت: "له نیوان پێنج ساڵی دابێت، بۆ یه‌که‌م جار له مێژوو، جه‌ماوه‌ری ته‌مه‌ن 65 ساڵی و به ته‌مه‌ن تریش ژماره‌یان له منداڵانی ژێر ته‌مه‌ن پێنج ساڵی زیاتر ده‌بێت. به واته‌یه‌کی تر، بوون له گرووپی به ساڵداچوان ده‌بێته شتێکی ئاسایی نوێ بو دانیشتوانی جیهان و گه‌لێک شانازی ده‌که‌م ئه‌م باره ئاساییه خۆشم ده‌گرێته‌وه."\nبه پێچه‌وانه‌ی ڕوانگه‌ی گشتی، ڕێکخراوی ته‌ندروستی جیهانی ڕاپۆرت ده‌کات هه‌تا ساڵی 2050، 80 له سه‌دی که‌سانی به ساڵداچوو نه‌ک له وڵاتانی ده‌وڵه‌مه‌ند به ڵکوو له وڵاتانی که‌م داهات و به داهاتی مام ناوه‌ندی دا ده‌ژین.\nئه‌م ئاژانسه‌ی ته‌ندروستی نه‌ته‌وه‌یه‌کگرتوه‌کان ده‌ڵێت ته‌نانه‌ت له هه‌ره وڵاتانی فه‌قیریشدا، که‌سانی به‌ساڵداچوو له به‌ر گرتنه‌وه‌ی نه‌خۆشیه‌کان یان سکچوون و ڕشانه‌وه گیانیان له ده‌ست ناده‌ن. به‌ڵکوو، ئه‌وان له به‌ر نه‌خۆشی دڵ، جه‌ڵته، شێرپه‌نجه،شه‌کره، و نه‌خۆشی سه‌ختی ڕیخه‌ڵۆکه گیانیان له کیس ده‌ده‌ن.\nبه‌ڕێوه‌به‌ری قۆناخی پیری و ژیان له ڕێکخراوی ته‌ندروستی جیهان، جان بێرد، ده‌ڵیت بۆ کۆمه‌ڵگا گه‌ڵیک گرنگه که ڕه‌وشتی خۆی به‌رامبه‌ر به به‌ساڵداچووان بگۆڕێت. ئه‌و ده‌ڵیت ده‌بێته هه‌ڵه ئه‌گه‌ر وه‌ک گرفت تیشک بخرێته سه‌ر به ساڵداچووان. کارێکی هه‌ڵه‌یه به ساڵداچووان وه‌ک باری سه‌رشان چاو لێبکرێن.\nڕێکخراوی ته‌ندروستی جیهان چه‌ندین کرداری سه‌ره‌کی بۆ به‌هێزکردنی ته‌ندروستی و سه‌رده‌می پیربوونێکی چالاک پێشنیارده‌کات. ئه‌و ڕێکخراوه به جیدی داوا له حکومه‌تان ده‌کات له سه‌رانسه‌ری ژیان دا بره‌و به ره‌فتاری باشی ته‌ندروستی بده‌ن و بیمه‌ی سه‌ره‌تایی ته‌ندروستی دابین بکه‌ن بو ئه‌وه‌ی به زوویی نه‌خوشیه سه‌خته‌کان بدۆزنه‌وه که چاره‌سه‌ریان بکه‌ن.


بۆچوون / بیروڕا :: 20/06/2019\nپاش مردنى محه‌مه‌د مورسى، گه‌لێك كاردانه‌وه‌ى جۆراوجۆرم بینى له هۆكانى راگه‌یاندندا كه به هه‌ڵه پێیان ده‌گوترێت تۆڕه‌كانى په‌یوه‌ندى كۆمه‌ڵایه‌تى.\nبه‌شێكى زۆرى كاردانه‌وه‌كان ده‌ربڕینى دڵخۆشیى و تانه‌دان بوو له ناوبراو، بڕێكى كه‌میشى دوعاى ره‌حمه‌ت و ده‌ربڕینى هه‌ستى خه‌مباریى بوو. ئه‌مه واى لێ كردم به هه‌موو بێلایه‌نییه‌كه‌وه ئه‌م وتاره بنووسم له روانگه‌یه‌كى ڤۆڵتێرییه‌وه كه بۆ مردنى هه‌موو كه‌سێك به راست و ره‌واى ده‌زانم:\nبیروباوه‌ڕى من و په‌روه‌رده و پرینسیپه سیاسیى و كۆمه‌ڵایه‌تى و شه‌خسییه‌كانم، سه‌ربارى ئه‌زموونى زۆرم له رووبه‌ڕووبوونه‌وه‌ى راسته‌وخۆدا له‌گه‌ڵ دوژمنه سیاسی و هزرى و كۆمه‌ڵایه‌تییه‌كانمدا له هه‌موو چین و ئاڕاسته‌یه‌ك، فێریان كردوم كه رێز له مردنى هه‌موو كه‌سێك بگرم كه له پێناوى بیروباوه‌ڕه‌كه‌یدا ده‌مرێت. ته‌نانه‌ت ئه‌گه‌ر ئه‌و باوه‌ڕ و ئایدۆلۆجیایه‌ش دوژمنى ئایدۆلۆجیا و باوه‌ڕى من بێت.\nسه‌رۆك محه‌مه‌د مورسى كه یه‌كێك بوو له دوژمنه هه‌ره سه‌رسه‌خته‌كانم له‌ڕووى بیر و هزر و باوه‌ڕه‌وه، به‌ڵام من پێم وایه سه‌ربارى هه‌موو هه‌ڵه سیاسیى و هزرییه‌كانى ئێمه پێویسته زۆر رێز له‌و مردنه گومانلێكراوه‌ى بگرین. لێره‌دا به پێویستى ده‌زانم وته‌كه‌ى ڤۆڵتێر وه‌بیر بهێنمه‌وه كه ده‌ڵێت من له‌گه‌ڵ تۆدا هاوڕا نیم، به‌ڵام ئاماده‌م خوێنم ببه‌خشم بۆ ئه‌وه‌ى تۆ راى خۆت ده‌رببڕیت.\nئه‌مه به‌و مانایه نییه كه نه‌زانین له ماوه‌ى 100 ساڵى رابوردووى مێژووماندا هیچ جۆره دیموكراسییه‌كى راسته‌قینه و نیمچه راسته‌قینه‌مان نه‌دیوه له هیچ هزر و له‌لایه‌ن هیچ سیاسى و حكومدارێكى عه‌ره‌به‌وه. به‌ڵكو به پێچه‌وانه‌وه ناپاكیى و هه‌ڵه و چه‌واشه‌كردنى زۆرى مێژوومان بینیوه و ئه‌وه‌مان لێ بینیون كه نه رێزى دیموكراسى ده‌گرن و نه رێزى مرۆڤ.\nئه‌م مرۆڤه مرد .. یان كوژرا له پێناوى ئه‌وه‌ى كه ده‌یكات و ده‌ریده‌بڕێت .. له رێبازى پرینسیپه ئیخوانچییه‌كه‌یدا كه له‌سه‌ره‌تاى سه‌ره‌تاكانى قۆناغى لاوێتیى خۆیه‌وه په‌یڕه‌وى كردووه ... محه‌مه‌د مورسى چالاكترین و زیره‌كترین و ترسناكترین ئیخوانچییه‌كان نه‌بوو، به‌ڵام براده‌ره‌كانى هه‌ڵیان بژارد له‌به‌ر چه‌ند هۆكارێك كه په‌یوه‌ندییان هه‌یه به هه‌ڵسوڕاوان و لێپرسراوانى ئه‌ڵقه نهێنییه‌كانیان. پاڵاوتیان و كردیان به سه‌رۆكى میسر له ئاكامى هه‌ڵچوونێكى میللیدا دژى سه‌رۆك حوسنى موباره‌ك ... زۆرینه‌ى گه‌لى له‌گه‌ڵدا بوو، هاوكاتیش ئه‌فسه‌ره پله باڵا ده‌سه‌ڵاتداره‌كانى ئه‌و سه‌رده‌مه‌ش پێى رازى بوون .. ئه‌مه وه‌ك خۆ ئاماده‌كردنێك بوو به مه‌به‌ستى ئه‌وه‌ى له پاش ساڵێك لێى هه‌ڵبگه‌ڕێنه‌وه و یه‌كێك له خۆیان بكه‌ن به سه‌رۆكى میسر، به‌بێ ئه‌وه‌ى مورسى هیچ گۆڕانكارییه‌كى كردبێت له ده‌ستوورى ده‌وڵه‌تدا له روانگه‌ى ئایین و مه‌زهه‌به‌وه .. هه‌روه‌ها ده‌ستكارى په‌یوه‌ندییه‌كانیشى نه‌كرد كه میسر له‌گه‌ڵ ویلایه‌ته یه‌كگرتووه‌كانى ئه‌مریكا و ده‌وڵه‌تى ئیسرائیلدا ئیمزاى كردبوون .. هه‌روه‌ها تێڕوانین و مامه‌ڵه‌شى نه‌گۆڕى له‌گه‌ڵ هاووڵاتییه قیبتییه‌كانى میسردا كه به‌شێكى گرنگى گه‌لى میسرن.\nئه‌مانه له یه‌كه‌م رۆژى سه‌ربه‌خۆبوونى میسر و سه‌رۆكایه‌تى عه‌بدولناسر و ئه‌نوه‌ر ساداته‌وه نه‌یانتوانیوه دیوارى روخاو و ئاوده‌ستى هیچ كه‌نیسه‌یه‌كى مه‌سیحى قیبتى چاك بكه‌نه‌وه، به‌بێ فه‌رمانێكى كۆشكى سه‌رۆكایه‌تى. هیچ شتێك نه‌گۆڕا. نه له پێش مورسییه‌وه و نه له‌دواى مورسییه‌وه. هه‌ژارییه ترسناكه‌كه هێشتا باڵى كێشاوه به‌سه‌ر به‌شێكى زۆرى گه‌لى میسردا. هه‌تا ئێستاش ساده‌ترین و ئاساییترین ئازادییه‌كانى مرۆڤ به هیچ شێوه‌یه‌ك له میسرى سه‌رده‌مى سیسیدا بوونیان نییه.\nكه‌سانێكى زۆر هاتنه سه‌ر كورسى ده‌سه‌ڵاتى ئه‌م وڵاته‌ى كه كه‌وتووه‌ته ژێر چه‌پۆكى گه‌نده‌ڵیى و كوێره‌وه‌ریى و نه‌زانى و بێ جووڵه‌ییه‌وه. ده‌یان و ده‌یان ساڵه دۆخه‌كه وایه. زۆرینه‌ى وڵاته عه‌ره‌بیى و ئیسلامییه‌كان به‌وجۆره‌ن، به‌ڵام له خۆمان ناپرسین بۆچى تائێستا گه‌لانى ئه‌م وڵاتانه له رێى شۆڕشه بچوك و گه‌وره‌كانییانه‌وه نه‌یانتوانیوه خۆیان رزگار بكه‌ن له حكومه‌ته گه‌نده‌ڵه‌كانیان و له سیستم و یاسا و شه‌ریعه‌ته كۆنه به‌سه‌رچووه‌كانیان .. نه‌مانپرسیوه بۆچى ده‌سته‌بژێره‌كانى ئه‌م وڵاتانه یاخود پاشماوه‌كانیان ئاوا چۆكیان داداوه. نازانین بۆچى بۆرجوازییه بنه‌ماڵه‌یى و سه‌رمایه‌دارییه هه‌ڵئاوساوه‌كان توانیویانه خۆیان له‌گه‌ڵ هه‌موو حكومه‌ته گه‌نده‌ڵه یه‌ك له‌دواى یه‌كه‌كاندا بگونجێنن. نازانین بۆچى مسقاڵه زه‌ڕه‌یه‌ك یاسا و ده‌ستوور و بڕیاره‌كان نه‌گۆڕاون، به‌ڵكو هه‌روه‌كو ئه‌وانه‌ى سه‌ره‌تاى سه‌ربه‌خۆییبوون وان.\nئه‌ى بۆچى وڵاتانى دیكه‌ى جیهان گه‌شه‌یان كرد؟ ناپرسین بۆچى رۆژێك له رۆژان هیچكام له‌م حكومه‌تانه دیموكراسییه‌كى راسته‌قینه‌یان په‌یڕه‌و نه‌كرد به پێچه‌وانه‌ى ئه‌و ده‌هۆڵه‌ى كه هه‌ندێك نووسه‌رى به‌كرێگیراو لێره‌و له‌وێ پڕوپاگه‌نده‌یان بۆ ده‌كه‌ن له‌پێناو پاراستنى به‌رژه‌وه‌ندیه‌كانیان و په‌یوه‌ندییه‌كانیان له‌گه‌ڵ حكومه‌ته یه‌ك له‌دواى یه‌كه‌كاندا ... له‌به‌ر هه‌موو ئه‌م هۆكارانه ناكۆكى سیاسى و مه‌بده‌ئى و كۆمه‌ڵایه‌تى و له‌گه‌ڵ ئه‌م تاقم و حكومه‌تانه‌دا نه‌گۆڕاوه و ناگۆڕێت، به‌و هیوایه‌ى كه رۆژێك له رۆژان تۆسقاڵێك ئازادى و دیموكراسى ببینین.


هه‌رێما كوردستانێ ده‌روازه‌یه‌ك بۆ بازارێن جیهانى\nپۆلیسی هەولێر: سێ دزی دەستگیرکردن\n2019-07-08 [07:33 AM]\nنڤیسینا : پەروین رەمەزان دوسکی\nئه‌زمونا حوكمى ل هه‌رێما كوردستانێ ده‌سپێكر پشتى چه‌ندین رویدانێن عیراقى ونیڤده‌وله‌تى رویداین، وهه‌میا پێكڤه كاودان وده‌ریڤه‌كا گونجاى په‌یداكر بۆ گه‌لێ كوردستانا عیراقێ داكو ده‌زگه‌هێن خۆ یێن سیاسى بدامه‌زرینیت. گرنگترین ڤان رویدانا كوچا ملیونى بوو یا گه‌لێ كوردستانێ پشتى سه‌رهلدانا پیروز ل هه‌یڤا ئادارا 1991، ئه‌ڤ كوچه وه‌رچه‌رخانه‌كا دیروكى بوو بۆ هه‌رێمێ، چونكى بوو ئه‌گه‌رێ ده‌رچوونا بڕیارا جڤاتا ئاسایشێ ژماره 688 ل 5/4/1991، وپێرابوون وبڕیارێن نیڤده‌وله‌تى یێن دویڤدا هاتینه وه‌رگرتن ژلایێ ده‌وله‌تێن هه‌ڤپه‌یمان بۆ مایتێكرنێ ل عیراقێ بۆ پاراستنا گه‌لێ كورد ژحوكمه‌تا صه‌دامى، وه‌كى دامه‌زراندنا ده‌ڤه‌ره‌كا ئارام لباكورێ هێلا په‌حنیێ 36 برێكا پروسه‌یا دابینكرنا ئارامیێ (operation of provide comfort) كو هاته بجهئینان برێكا دوو پێرابوونا: دامه‌زراندنا ده‌ڤه‌ره‌كا ئارام (safe haven) وفه‌رزكرنا قه‌ده‌غه‌یا ئه‌سمانى لباكورێ هێلا په‌حنیێ 36، وهه‌روه‌سا ده‌وله‌تێن هه‌ڤپه‌یمان قه‌ده‌غه‌یا ئه‌سمانى بهێزتر لێكر برێكا دامه‌زراندنا بنگه‌هه‌كێ له‌شكه‌رى ل توركیا دگوتنێ چه‌كوچێ ئاماده (poised hammer).\nل سالێن رابردوو دا ژى دبینین ئه‌مریكا په‌یوه‌ندیه‌كى دوستانه و درێژخایه‌ن دگه‌ل هه‌رێما كوردستانێ هه‌بویه و ل ده‌سپێكا سالێن 1991 هه‌تا نها پشتگیریه‌كا زور ل هه‌رێما كوردستانێ كریه و هه‌روه‌سا ڤێ دوماهیێ ب تایبه‌ت ل شه‌رى دژى تیروریستانى داعش دا، هوكاره‌كى سه‌ره‌كى هه‌بویه بو ژناڤبرنا تیروریستان و هه‌روه‌سا هه‌رێما كوردستان و ئه‌مریكا د وان سالانه دا به‌رگرى ل ئازادى و دیموكراسى و ئاشته‌وایى كریه، و هه‌ول دایه پێكڤه‌ژیانێ ئایینى و نه‌ته‌وه‌یى ل هه‌رێما كوردستانى و ئیراقێ دروست ببیت. هه‌روه‌سا هه‌مى ده‌ما ئه‌مریكا هه‌ول دایه كو كێشه‌یێن دناڤبه‌را حكومه‌تا فیدرالى ئیراق و هه‌رێما كوردستان چاره‌سه‌ر بكه‌ت و نها په‌یوه‌ندیێن وان به‌ره‌ڤ باشتر دچن و ئه‌ڤه ده‌سپێكا قوناغه‌كا نوی دبیت كو وان ئاریشانه لسه‌ر بنه‌ماى ده‌ستوور و فیدرالى بهێته چاره‌سه‌ر كرن.\nل رێ و ره‌سمی پاداشتنامه دا، نێچیرڤان بارزانى، سه‌روكێ هه‌رێما كوردستان، دگوتارا خو دا باسى ڤێ چه‌ندێ كر كو دێ هه‌ول ده‌ین هه‌رێما كوردستان ببیته هوكاره‌ك بو بازاره‌كى مه‌زن كو ئیراق ژى بشێت بكار بینیت، ئانكو ده‌روازه‌یه‌ك بو بازارى جیهانى.\nپه‌ره‌پێدانى چالاكى ئابورى و بازرگانى ل هه‌رێما كوردستان، بتنێ پروسه‌یه‌كى ئابورى و بازرگانى نیه، به‌لكو ئاڤه‌دانكرنه‌وه و بنیاتنانى ژیان و مروڤی یه.\nئیمزاكرنا پاداشتنامه كاره‌كى پێدڤیه، چونكه ژوورى بازرگانیى ئه‌مریكا مه‌زنترین بزنسى جیهانێ یه، و زورتر ژێ (100) نڤَسینگه‌ه ل جیهانێ دا هه‌یه، و ده‌رگه‌هێ زورتر ل سێ ملیون كومپانیێن ئه‌مریكى، ب سه‌ر هه‌رێما كوردستانێ و ئیراق دا دكه‌نه‌وه و لێره دا ژى بازاره‌كى مه‌زن بو كومپانیێن ئه‌مریكا دروست دبیت.\nهه‌رێما كوردستانێ ژلایێ وه‌به‌رهینان و سه‌رمایه‌گوزارى دا، گه‌له‌ك یا سه‌ركه‌فتی بویه ل وان سالێن بورى دا، ل سه‌رانسه‌رێ ئیراقێ دا، و هه‌رده‌م هه‌رێمێ كار كریه كو یاساى وه‌به‌رهینانا سه‌رده‌میانه و گه‌ره‌نتیى وه‌به‌رهینان بیت و یاسایه‌ك كو بشێت زور سه‌رمایه و وه‌به‌رهینانى بیانى بهێنیته هه‌رێما كوردستان و چالاكیى ئابورى و بازرگانى زورتر بهێته ئه‌نجام دان. هه‌روه‌سا گره‌نتیا هندێ كو مافێن وان ژلایێ مه‌ڤه دهێنه پاراستن.\nئەم هەواڵە 5404جار خوێندراوەتەوە


دوو گرافیککارت | kurditgroup\nسڵاو و رێزم بۆ هه‌موو لایه‌ک و ماندوو نه‌بن.\nویستم بپرسم که فایده‌ی دوو گرافیککارت له نێو یه‌ک کۆمپیوته‌ر چیه؟\nئایا له‌به‌ر ئه‌وه‌یه که دوو شاشه‌ی لێ ببه‌ستیت؟ خۆ گه‌ر وابێت زۆر له گرافیککارته‌کان شوێنی دوو شاشه‌یان هه‌یه.\nبەڕێزم هەموو کۆمپیوتەرێك تەختەى سەرەکى تێدایە،وە ئەم تەختەى سەرەکییە خۆى پۆرتێکى تێدایە بەکاردێت بۆ بەستنەوەى شاشەى کۆمپیوتەر(کارى ئەمە ڕوونە لاى هەمووان)،وە ئەمە بە پێ ئەو تەختەى سەرەکییە کە بەستراوە بە کۆمپیوتەرەکەوە جۆرى زۆرە،\nبەڵام کاتێک تۆ کارتى گرافیکێکى ترى لێ دەبەستیت بۆ ئەوەى توانى پێشاندانى جوانتر بیت،وە هەندێک پڕۆگرام کاتێک کار دەکات کە دەبێت توانى کارتى گرافیکى کۆمپیوتەرەکەت زۆر بێت،وە زۆربەى کەس لە کوردستان بۆ یارى لە کۆمپیوتەرەکانى دەبەستێت،هههه،ئەم کارتە لە PCI Express تەختەى سەرەکى کۆمپیوتەر دەبەسترێت،\nتێبنى|هیچ کاتێک ئەو دوو گرافیک کارتە بەیەکەوە ئیش ناکات،بۆ نموونە تەختەى سەرەکى هین خۆى هەیە کە لە ناوەوەیە،وە ئەتوانى لە PCI Express تەختەى سەرەکى کارتێکى ترى ببەستیت ئەو کاتە ئەوەى سەر تەختەى سەرەکى دەبێت ناچالاکى بکەیت،بۆ ئەوەى دەرەوە کار بکات،\nته‌خته‌ی سه‌ره‌كی = motherboard\nئەگەر ڕوون نییە،پرسیار بکە لەوانەیە ئەندامەکانى تر زانیارى باشتریان لا بێت.\nchawg |Wiki and Forum\n2 / Komar\nسڵاو کاک ئامانج.\nئێمه تا ڕاده‌یه‌ک شاره‌زاییمان هه‌یه له بواری کۆمپیوته‌ر و ه هاردواره‌کانی،\nمن motherboard ـه‌م شوێنی دوو PCI Express تێدایه بۆ به‌ستنی دوو گرافیککارد له‌یه‌ک کاتدا وه به‌بێ کێشه ئه‌توانم هه‌ردووکیان ئێش پێ بکه‌م.\nدیاره من زۆربه‌ی کات بۆ مونتاژ کردن به‌کاریان ده‌به‌م وه گرافیکارتێکی جیاواز به‌کاردێنم که تایبه‌ت بۆ پرۆگرامی AutoCad, 3D Studio max, Adobe After Effects دروست کراوه له جۆری Nvidia Quadro FX\nپرسیاره‌که‌ی من ئه‌وه بو ئایا فایده‌ی چیه گه‌ر یه‌ک بێت یان دوو گرافیککارت.\nبمبوورە من باسى ئەوەم نەکردووە کە شارەزایت نییە!\nئەگەر یەک بێت،ئەتوانى یەک کارتى گرافیک بەکاربهێنیت،وە ناتوانى هیچ کارتێکى تر لە تەختەى سەرەکى کۆمپیوتەرەکەت ببەستیت،بۆ نموونە کارتێک تایبەت بۆ مۆنتاژکردن هەیە وە هەروەها کارتێکى تریش هەیە بۆ پەیوەندى گرتن بە ئینتەرنێتەوە لە ڕێگاى سەتەلاتیەوە یان بۆ سەێرکردنى کەناڵەکانى سەتەلایت لە ناو کۆمپیوتەرەکەت ئەگەر شوێنى یەک کارتى هەبێت ناتوانى ئەم کارتانە بەکاربهێنیت،ئەى ئەگەر شوێنى دوو کارتى هەبێت ئەتوانى ئەو دوو کارتە بەکاربهێنیت لە یەک کات،سودى ئەوەیە،ئەوەندى من بزانم!\n4 / Saleh pourya\nئه‌گه‌ر 2 دانه گرافیک کارتت هه‌بێ ته‌نها ده‌توانی 2 مۆنیتۆر وه‌سڵ بکه‌ی، به‌ڵام ئه‌گه‌ر کاری گرافیکی بکه‌ی یان یاری بکه‌ی، به‌که‌ڵکت نایه له‌به‌ر ئه‌وه‌ی ئه‌گه‌ر 2 گرافیک کارتت هه‌بێ هه‌ر کامیان بۆ خۆیان کار ده‌که‌ن، گرافیک کارتیش بۆ خێرایی و جوانی وێنه‌و یاری دروست کراوه.\nجاران له‌به‌ر ئه‌وه‌ی تێکنیکه‌که هێنده پێشکه‌وتو نه‌بووه 2 گرافیک کارت بۆ 2 مۆنیتۆر به‌کار ده‌هات،\nبه‌ڵام ئیستا هه نه‌فه‌رێکی کارتێکی هه‌بێ که DVI هه‌یه ده‌توانێ مۆنیتۆرێک وه‌سڵ بکا بێ ئه‌وه‌ی کارتێکی دیکه‌ی هه‌بێ.\nبێزگه له‌وه ئه‌گه‌ر کارته‌کان یان کارته‌که SLI technology یان هه‌بێ ئه‌وه مانای ئه‌وه‌یه که ئه‌و گرافیککارته له ئه‌سڵ دا 2 شیپی تێدایه،یان 2 گرافیک کارت هێزه‌که‌یان ده‌که‌نه یه‌ک.\nدوو گرافیک کارت هیچ فایده‌ی نییه یه‌گه‌ر ته‌کنیکی SLI نه‌بێ.


ئەمڕۆ مووچەی ئەم دوو شوێنە دابەشدەکرێت\nئه‌مڕۆ مووچه‌ی هێزه‌كانی 70 و 80 دابه‌شده‌كرێت\nوه‌زاره‌تی دارایی و ئابووری حكومه‌تی هه‌رێمی كوردستان ده‌ستی به دابه‌شكردنی مووچه‌ی مانگی ئه‌یلولی فه‌رمانبه‌ران كردووه و بۆ ئه‌مڕۆ پێنجشه‌ممه مووچه‌ی هێزه‌كانی 70 و 80 ی سه‌ر به‌وه‌زاره‌تی پێشمه‌رگه دابه‌شده‌كرێت.\nسه‌رچاوه‌یه‌كی ئاگادار له وه‌زاره‌تی دارایی و ئابووری حكومه‌تی هه‌رێمی كوردستان به وێستگه نیوزی راگه‌یاند: له دوێنێوه دابه‌شكردنی مووچه ده‌ستیپێكردووه و دیوانی وه‌زاره‌تی پێشمه‌رگه و لیواكان مووچه‌یان وه‌رگرتووه.\nهاوكات سه‌رچاوه‌یه‌كی ئاگادار له هێزه‌كانی 70ی سه‌ر به‌وه‌زاره‌تی پێشمه‌رگه‌ی حكومه‌تی هه‌رێمی كوردستان به وێستگه نیوزی راگه‌یاند: ئه‌مڕۆ مووچه‌ی هێزه‌كانی 70 و 80ی سه‌ر به‌وه‌زاره‌تی پێشمه‌رگه دابه‌شده‌كرێت، بۆ ئه‌و مه‌به‌سته‌ش ژمێریاره‌كانیان چوونه‌ته بانك و مووچه‌كه‌یان وه‌رگرتووه.


ترافیكی دیپلۆماسی لە باشووری كوردستان، چەندە دەکەوێتە بەرژەوەندی کورد؟\nشەڕ و ئاڵۆزی لەناوچەكە بە ترافیكی دیپلۆماسی لەنێوان هێزە هەژمونگەرا جیهانی و هەرێمیەكان تێپەڕی فازێكی نوێی مەترسیدار دەبێت. ئەو هێزانە لەپێناو راگرتنی باڵانسی دەسەڵات و پاراستنی بەرژەوەندیەكانیان بە داڕشتنی كۆنسپتێكی نوێ، ئاڵوگۆڕی لە هاوسەنگیە سیاسیەكان دەكەن و هەر دەوڵەتێك بە زەبری هێز دەیەوێت لەداهاتووی ناوچەكە خاوەن رۆڵ بێت و هەژمونی خۆیان بە سەر گەلانی ناوچەكەوە درێژە پێ بدەن. ئاكتەرانی سەرەكی ئەو كۆنسێپتە لەپێناو دابەش كردنی كەیكی دەسەڵات، راگرتنی باڵانسی هێز و هاوسەنگی سیاسی بە پێی بەرژەوەندی خۆیان دادەڕێژن. بە قۆناخی دوای شەڕی داعش، سەردەمێكی نوێی بەربەرەكانێ بۆ راگرتنی باڵانسی دەسەڵاتی نێوان ئەمریكا ـ روسیا و هاوپەیمانانیان لەناوچەكە هاتۆتە ئاراوە. دەستپێكردنی ئەو قۆناخەش بە قوربانی كردنی پرسی كوردان كە لەشەڕی دژی تیرۆر رۆڵی سەرەكیان گێڕاوە، دەستیپێكردووە. ئەمریكا بۆ بەدیهێنانی خەونەكانی لەرۆژهەڵاتی ناوین، پچڕاندنی هیلالی شیعەی لەناوچەكە كردۆتە ئامانج و وەك لەمپەری دوایی بەردەم پڕۆژەكانی دەیەوێت كۆتایی بە هەژمونی ئێران لەناوچەكە بهێنێت. دەستپێكردنی خولی دووهەمی گەمارۆكانی ئەمریكا بۆ سەر ئێران، لەچوارچێوەی ئەو كۆنسێپتە تازەیە وەگەڕ خراوە. ئەمریكا بۆ گەیشتن بە ئامانجەكانی بە کارتی دیپلۆماسی لەگەڵ وڵاتانی عەرەبی دەیەوێت هاوپەیمانی دژە ئێران بەهێزتر بكات و بە هێزی ناتۆی عەرەبی و بە دەستێوەرانی نوێ، رژێم لەناو دوورگەی قەیران دا نوقم بكات.\nقووڵ بوونەوەی بەربەرەكانێی ئەمریكا و ئێران بەرەیەكی نوێی شەڕ لەناوچەكە دەكاتەوە و ئەگەری سەرهەڵدانەوەی داعش و هاوشێوەكانی لەئارادایە. ئێران بۆ بەرەنگاربوونەوەی ئەگەری هەر جۆرە هێرشێك بە ترافیكی دیپلۆماسی دەیەوێت دیواری مقاومەتی فاشیزمی مەزهەبی بەهێزتر بكات. هەر یەك لەو لایەنانە لەپێناو سەركەوتنیان لەبازنەی شەڕی جیهانی سێهەمدا، وەك مۆرەی شەترەنج یاری بە ژمارەیەك لەدەوڵەت و هێزە هەرێمیەكان دەكەن. سەردانی وەزیری دەرەوەی ئەمریكا و ئێران و ژمارەیەك لەوڵاتانی تری جیهان بۆ ئێراق و هەرێمی باشوری كوردستان لەچوارچێوەی راگرتنی باڵانسی هێز و پێناسە كردنی رۆڵی نوێی هەرێمی باشوری كوردستان دوای ریفڕاندۆمە شكست خواردووەكەی بارزانی پێكهاتووە. پێكنەهاتنی حكومەتی نوێ‌ی ئێراق و كابینەی نوێی هەرێمی باشووری كوردستان لەدەرئەنجامی بەرژەوەندی ئابوری کۆمەڵێک سەرمایەداری هەرێم و ئێراق و ململانێ‌ی سیاسی ئەمریكا و ئێرانە.\nئەو دۆخەی ئێستا لەناوچەكە دەگوزەرێت لەپێناو شەڕی دەسەڵات ـ قازانجە. ئێران و ئەمریكا، ئێراق و هەرێم وەك كێلگەیەك بۆ پەرەپێدانی سیاسەتەكانیان بەكار دەبەن و بۆ سەپاندنی هەژمونی لە ئێراق لەناو كێبڕكێیەكی ناتەندروست دان. لەبەر ئەوەی ئێراق و هەرێم سیاسەتێكی سەربەخۆ و دیموكراتیكیان پەیڕەو نەكردووە، لەبەخشینی رۆڵی مەقاشێك زیاتر هیچیان پێ نەدراوە. ترافیكی دیپلۆماسی كە لەژێر ناوی سیاسەت و كوردایەتی لەهەرێمی باشووری كوردستان دەگوزەرێت، جیا لەبەرجەستەكردنی هێڵی خیانەت و بەهەراج كردنی نرخ و دەستكەوتی دیموكراتیكی گەلی كورد هیچ پێناسەی تری لەسەر ناكرێت. ئەمریكا بۆ دەستێوەردانی سەر ئێران بە بێ هیچ ستاتۆیەك دەیەوێت حساب لەسەر كوردان بكات و ئێرانیش لەژێر هەمان لۆژیك دەیەوێت كوردان وەك بۆری هەناسە كێشان لەدوورگەی قەیران دا بە كار بهێنێت.\nدەسەڵاتدارانی باشوری كوردستان لەبەر ئەوەی لەلایەن دەوڵەتانی دراوسێ و هێزە جیهانیەكان جارێكی تر رۆڵیان پێ بدرێت، بە جێگای ئەوەی لەبەرەی گەل جێ بگرن، ئیرادەی خۆیان خستۆتە ئامێزی توركیا ـ ئێران. بۆ رەزامەندی ئەو هێزانە بە شانازییەوە دژایەتی دەستكەوتی كوردان لەبەشەكانی تری كوردستان دەكەن. توركیا لەژێر پەردەی هەڵگرتنی سزاكانی بۆ سەر یەكێتی، دەیەوێت یەكێتی لەهێڵی نەتەوەیی كوردان دوور بخات و بە رێگای گوشار لەپێناو داخستنی بارەگاكانی تەڤگەری ئازادی و گرتنی چالاكانی سیاسی و مەدەنی ئۆتۆریتەی یەكێتی تێكبشكێنێت. پارتی بۆ بەدەستهێنانی متمانەی تەواوی ئێران فەرشی سوور بۆ كاربەدەستانی ئەو وڵاتە رادەخات و بەڵێنی پەرەپێدانی پەیوەندی ئابووری، دیپلۆماسی و ئەمنی بە رژێم دەدات. پارتی دەسەڵاتدار بە بێ‌ئەوەی هەڵوێستی توركیا، ئێران لەكاتی ریفڕاندۆمی باشوور و سیاسەتەكانیان لەسوریا، توركیا و ئێران بەرامبەر كوردان بە بیربهێننەوە، هەر دوو دەوڵەتی داگیركار بە دۆستی دێرین و هاوپەیمانی ستراتژیکی كوردان لەقەڵەم دەدەن. هەڵوێستی دەسەڵاتدارانی هەرێم لەبەرامبەر توركیا و ئێران هەڵوێستێكی تەسلیم كارانەیە و بە بەشداریان لەكۆنسێپتی نێودەوڵەتی لەریزی داگیركەرانی كوردستانەوە دەستكەوتی نەتەوەیی كوردان دەخەنە مەترسییەوە. دیدارەكانی دوو پارتی دسەڵاتدار بە دەسپێشخەری پارتی دیموکڕات لەگەڵ كاربەدەستانی توركیا، ئێران و هاوپەیمانانیان، لەكاتێكدایە كە توركیا هەڕەشە و گوڕەشەی بۆ سەر داگیركردنی باكووری سوریا زیاد كردووە و قڕكردنی سیاسی لەباكوور لە لووتكەدایە و لە ئێرانیش لەهەمان كاتدا شەپۆلی دەستگیركردنی چالاكانی سیاسی، ژینگەپارێزی و مەدەنی و سەركوتی گەلی كورد بەردەوامە و ئەو رژێمەی دەستی سورە بە خوێنی هەزاران گەنج و لاوی شۆڕشگێڕ، باوەش پێداگرتنی سەرانی حکومەتی باشووری کوردستان سەرشۆڕیە بۆ کورد.\nهیوادارین كە یەكێتی بە چاوخشاندنێك بە هەڵویستەكانی رابردووی خۆی نەكەوێتە ناو داوی كۆنسێپتی توركیا و ئێران و لەبەرامبەر سیاسەتی نكولی کردن و سەركوت كارانەی ئەو هێزانە بێتە دەنگ و پێویستە پارتیش لەپێناو دەسەڵات ـ قازانج، كۆتایی بە سیاسەتی قوربانی كردنی كوردستان و بەشەكانی تری كوردستان بهێنێت. لەكۆتاییدا داوا لەسەرجەم گەلی كورد لە رۆژهەڵات و بە تایبەت باشوری كوردستان بە پێشەنگایەتی پارت و رێكخراوە مەدەنیەكان، رۆشنبیران، سیاسەتمەداران، میدیاكاران، پێشمەرگە دێرینەكان، گەنجان و ژنان دەكەین كە بە دەربڕینی ناڕەزایەتی كۆنسێپتی دژ بە ئیرادەی ئازادی كوردان بێ کاریگەر بكەن.\nمەجلیسی پاڕتی ژیانی ئازادی كوردستان (پژاك)


#1styear - watch pictures, read hashtags & trends\nThe All time Saviour of Hunger😍.\nTag all those Maggie lovers.\n.via admin @the_luckey_singh .\n. #GT #collegekigt #collegememes\n#memerslife #anatomy #humananatomy #anatomylecture #mbbsstudent #mbbsdiaries #mbbslife #medicalschool #medicalmemes #medicalcollege #medicalstudent #funnymemes #funnyvideos #memes #meme #medicalstudentlife #physiology #humanphysiology #biochemistry #1styear #1styr #collegelife #medico #medicos\nYesterday was along one, and the pic was missed so you know what that means!!! Double post day!!!. #day117 #365ofjacksonscott #dadlife #babyboy #picoftheday #1styear #babiesofinstagram\n🇦🇿Nağıllar aləmindən donlar arzuladım💓\nO isə bu arzumu yerinə yetirdı. Çox möhtəşəm və gozəl alındı💓Çox sag ol ürəyim🥰Bundan sonra bizim vacib günlərimizi yalnız sənə həvalə edəcəm💓 🇷🇺Я представила себе платьица со сказки💓Она прям точно мне их создала. Такие волшебные и сказочные💓Спасибо большое солнышко🥰Теперь на наши особые дни, только у тебя💓\nSpecial thanks to @nisabeautyclub ulduzları :\nMake up - @aygun__makeuphairartist 💓\nHair - @nargiz.hair.stylist 💓\nPhoto - @zeynalmammadli 💥\n#Aylin #birthday #1styear #myfamily #bestdresses #aztagram #azerikids #dressess\nHappieee pongal #2020pongal\n#mabgraphy18 #travelphotography #traditional #tamil #indian #culture #parkshoot #photography📷 #chennaiphotography #kidsphotography #boy #1styear #birthdayboy #celebration #happymoments❤ #cute #smile😊\nHerrchen hat da mal was vorbereitet 😍\nEine kleine Bilderreihe von der 10. Woche bis zu meinem 1. Geburtstag! Und wie auch im echten Leben sind alle Stimmungen vertreten... von "gut gelaunt" (Woche 17) bis "kein Bock" (Woche 12) ist alles dabei! 😂\n#Lottaleben #Lottaliebe #Hund #Hundeliebe #dog #aussie #australianshepherd #blacktri #blueeyes #instadog #dogslife #blacktriwithblueeyes #love #aussielovers #aussiesofinstagram #photography #dogphotography #aussielove #one #throwback #tbt #1styear #firstbirthday\nA Year ago as of this day January 17 @mr.erbil opened its house Tailoring - Clothes Shop - Barber Shop - Coffee House\nWe would like to thank everyone who has supported and motivated us to not give up, and instead stand and face the many challenges.\nIt may appear on the outside that it was an easy first year, but it was a year of full of obstacles, experiences, and learning;\nbut we made many new friends and we are thankful for that.\n#MrErbil #MrErbilGentlemensHouse #Rishn #1stYearAnniversary #1yearanniversary #1stYear #OneYearAnniversary #OneYearOld #Erbil #Arbil #Hawler #Kurdistan #Iraq #Slemani #Duhok #Baghdad #MrErbilCoffeeShop #MrErbilBarberShop #MrErbilBespokeTailoring #TeamMrErbil #ErbilFashionBlogger #TeamWork #FrimdsshipGoal #OneFamily #Friendship #Inspiration #Friends #Bespoke #Pitti #therake\nFirst year of marriage? Completed it!\n#wedding #bride #love #weddingday #weddingdress #weddingphotography #photography #weddinginspiration #weddingplanner #oneyearanniversary #fashion #bridal #weddingphotographer #weddings #1styear #party #engagement #groom #like #makeupartist #casamento #birthday #weddingideas #mua #anniversary #flowers\nA #throwback to better times.\nA best friend has a hug waiting for you anytime you need one!\nFramed Love ❤\n#scrapframe #love #anniversary #1styear #memories #images #sweetmemos #crafts #giftforhim #oneyeardown #lotsmoretogo\n@magie_creatif @magie_creatif @magie_creatif @magie_creatif\nWe each made routines by the end of skating! Had tons of improvement between beginning and end!!! Great date day 😍 #iceskating #winterfun #thisFLgirlcanhang #newtricks #newlyweds #1styear #nofalls\nلە ڕۆژێکی وەکوو ئەمڕۆ دا، ١٧ی ڕێبەندان مستەر ئەربیل ماڵەکەی کردەوە، کە پێکهاووە لە ( بەرگدووری - پۆشاک - سەرتاشخانە - قاوەخانە ) بەناوی مستەرئەربیل جەنتڵمانس هاوس سووپاسی هەموو ئەوانە دەکەین کە هاووکار و پشگیرمان بوونە و پاڵنەر بوونە کە تێبکۆشین و لەسەر پێکانمان بوەستین و ڕوبەڕوی کێشەکان ببینەوە. لە وەیە کە لای هەندێک، وا دەرکەوێ کە ساڵێکی ئاسان بووبێت، بەڵام بەپێچەوانەوە، ساڵێکی سەختمان بەڕێکرد. ساڵێک بوو پڕ لە سەرکێشی و فێربوون و چاکردنەوەی هەڵەکانمان. ئێمە دڵخۆشین کە هاوڕێ و دۆستی نوێمان ناسی لەم ساڵە دا. وە خۆشحال و سووپاس گوزارین کە بەردەوامین. دووبارە سووپاسیتان دەکەین.\nلە ڕۆژێکی وەکوو ئەمڕۆ دا، ١٧ی ڕێبەندان مستەر ئەربیل ماڵەکەی کردەوە، کە پێکهاووە لە ( بەرگدووری - پۆشاک - سەرتاشخانە - قاوەخانە )\nبەناوی مستەرئەربیل جەنتڵمانس هاوس سووپاسی هەموو ئەوانە دەکەین کە هاووکار و پشگیرمان بوونە و پاڵنەر بوونە کە تێبکۆشین و لەسەر پێکانمان بوەستین و ڕوبەڕوی کێشەکان ببینەوە.\nلە وەیە کە لای هەندێک، وا دەرکەوێ کە ساڵێکی ئاسان بووبێت، بەڵام بەپێچەوانەوە، ساڵێکی سەختمان بەڕێکرد. ساڵێک بوو پڕ لە سەرکێشی و فێربوون و چاکردنەوەی هەڵەکانمان.\nئێمە دڵخۆشین کە هاوڕێ و دۆستی نوێمان ناسی لەم ساڵە دا. وە خۆشحال و سووپاس گوزارین کە بەردەوامین.\nدووبارە سووپاسیتان دەکەین\n#uwc #uwcjustkidding #justkidding #jokes #meme #bane #dankmemes #studentlife #1styear\nDoN't tRy to study mE;\nU wOn't gRaduaTe🖤\n#sore #beingme #groupie\n#team #rmx #royalmech\n#mech #btech #1styear\n#yolo #munnar #beingmalayali\n#malayali #vagabond #sinner\n💙 🚁Qiymetle bağlı ve diger sualları DM ve ya wp’a (051 554 28 41) ünvanlayın🤗\n#cupcakes #cake #fondant #cbocakes #fondantcupcakes #fondantart #cakepops #camilacakebaku #foodart #foodblog #betmancake #instagood #spiderman #spidermancake #follow4follow #baku #azerbaijan #sifaris #tort #tortsifarisi #cakes #cbocakes #food #foodblog #art #foodart #blogger #cooking #amazing #yummy #babyshower #babyboy #1styear\n😭😭Aaj tak kichu bujhte parlam na 😭😭😂\n#cse hetc #1styear\n#والديها #박승철청계점 #샐리아트 #tatuagenscaveira #supremerctv


کوردیپێدیا - سامي الرخيص (كاميران)\n✌ سامي الرخيص (كاميران) | پۆل: شەهیدان | زمانی بابەت: 🇸🇦 عربي\n➕ ئەم بابەتە لەلایەن: (م. ب.)ەوە لە: Mar 10 2018 8:55PM تۆمارکراوە\n📷 فایلی وێنە 1.0.1 81 KB Mar 10 2018 8:58PM م. ب.


بەهۆی هێرشێک لە ئەفغانستان دەیان کەس دەکوژرێن\nبەهۆی تەقینەوەی ئۆتۆمبێلێک و شەڕە تەقە لە کابوڵی پایتەختی ئەفغانستان سەرلەبەیانی ڕۆژی دووشەمە دەیان کەس کوژراو و بریندار بوون.\nیاخیبوانی تالیبان بەرپرسیارێتی پلاندانانیان بۆ ئەو هێرشە خۆکوژییەی وەک دەڵێن، دژی نێوەندی لۆژیکی و ئەندازیاری وەزارەتی بەرگی ئەفغانی گرتۆتە ئەستۆ.\nدانیشتوانی ناوچەکە دەڵێن تەقینەوەکەی ڕۆژی دووشەممە لە ناوەندی شارەکە لە دەمی قەرەباڵغی بەیانیاندا ڕوویدا، ئاسمانی کابوڵی بە دووکەڵێکی ڕەش داپۆشی. گەواهدەران دەڵێن گوێیان لە دەنگی تەقەو تەقینەوەی بچووکیش بووە لە کاتێکدا کە وادیارە هێرشەکە بەردەوامی هەبووبێت.\nگوتەبێژی وەزارەتی ناوخۆ نەسرەت ڕەحیمی لە بەیاننامەیەکدا ڕایگەیاند پاش تەقینەوەکە چەند چەکدارێک چوونەتە ناو باڵەخانەیەکی بەرز کە هێشتا بە تەواوەتی بینانەکراوە و لەوێوە تەقەیان لە هێزەکانی پۆلیسی ئەفغانی کردووە.\nڕەحیمی گوتیشی هێزی تایبەتی ئەفغانی گەیشتنە شوێنی ڕووداوەکە و هەوڵەکان بەردەوامن بۆ کۆنتڕۆڵ کردنی ڕەوشەکە.\nسەرۆکی جێبەجێکاری ئەفغانستان عەبدوڵا عەبدوڵا ئەو هێرشەی تالیبانی شەرمەزار کرد و گوتی " ڕەفتارە تاوانکارییەکانی گروپەکە نیشان دەدات" و پەیمانی دا ئەو توندوتیژییانە هێزەکانی ئاسایش پاشگەزناکاتەوە لە هەوڵەکانیان بۆ سزادانی ئەو کەسانەی تاوان دەکەن.\nکاربەدەستێکی وەزارەتی تەندروستی ڕایگەیاند ئۆتۆمبێلەکانی نەخۆشگواستنەوە گەیشتنە شوێنێ ڕووداوەکە و بەلایەنی کەم 65 کەسیان گەیاندە نەخۆشخانە لە ناویاندا بەلایەنی کەم 9 منداڵیش.\nڕۆژنامەوانێکی بەناوبانگی ئەفغانی بیلال سەروەری لە زاری کاربەدەستانی زانیاری، پۆلی و حکومەتی ئەفغانییەوە لە تویتێکدا ڕایگەیاندووە بەهۆی چەند تەقینەوەیەک بەلایەنی کەم 40 کەس کوژراون و 80 کەسی تریش بریدناربوون.\nهەرچەندە کاربەدەستان لە کابوڵ هەتا ئێستا وردەکاریان لەسەر ئەو ڕووداوە ڕانەگەیاندووە.\nگوتەبێژی تالیبان زەبیحوڵا موجاهید لە بەیاننامەیەکدا ڕایگەیاند ئۆتۆمبێلێکی بۆمبڕێژکراو تەقێندرایەوە بەر لەوەی چەند هێرشبەرێکی خۆکوژ بچنە نێو ئەو کۆمەڵە باڵەخانەیەی کە سەر بە وەزارەتی بەرگری ئەفغانین.\nموجاهید گوتیشی لەو هێرشەدا دەیان ئەفسەر و کارمەندی وەزارەتی بەرگری کوژراون، هەرچەندە زۆر جار تالیبان لە ئامارەکانی هێرشەکاندا زیادەڕۆیی دەکات.\nئەم هێرشەی ڕۆژی دووشەممە لە کاتێکدایە کە تالیبان و وڵاتەیەکگرتووەکانی ئەمەریکا لە خولێکی نوێی وتووێژدان بە مەبەستی دۆزینەوەی ڕێککەوتنێکی سیاسی بۆ شەڕی ئەفغانستان.


سه‌رۆکى ئه‌نجومه‌نى پارێزگاى سلێمانى ره‌خنه له‌قوباد تاڵه‌بانى ده‌گرێت\nسه‌رۆکى ئه‌نجومه‌نى پارێزگاى سلێمانى ره‌خنه له قوباد تاڵه‌بانى جێگرى سه‌رۆکى حکومه‌ت ده‌گرێت له‌سه‌ر شه‌قامى سه‌د مه‌ترى و رێگاکانى ده‌ره‌وه‌ى شار.\nئازاد حه‌مه ئه‌مین، سه‌رۆکى ئه‌نجومه‌نى پارێزگاى سلێمانى به هاوڵاتى وت «به‌داخه‌وه قوباد تاڵه‌بانى جێگرى سه‌رۆکى حکومه‌ت له‌سه‌ر شه‌قامى ١٠٠ مه‌ترى کۆبونه‌وه ده‌کات و ئه‌ندامانى ئه‌نجومه‌ن و سه‌رۆکى ئه‌نجومه‌ن به‌شدار نین که نوێنەری هه‌موو پارێزگاى سلێمانى تێدایه و که‌هاتووه بۆ پارێزگا سه‌ردانێکى ئه‌نجومه‌نى نه‌کردووه«.\nوتیشی «عه‌یبه‌یه‌کى گه‌وره‌یه بۆ حکومه‌تى هه‌رێم و یه‌کێتى نیشتمانى کوردستان که تا ئێستا شه‌قامى سه‌د مه‌ترى ده‌ستى پێنه‌کردووه‌و شه‌قامه‌کانى ده‌ره‌وه‌ى شار چاکسازى تێدا ناکرێت که زۆربه‌ى رێگاکان خراپ بوون».\nسه‌رۆکى ئه‌نجومه‌نى پارێزگاى سلێمانى ئاماژە بەوەدەکات کە پێشتر سه‌ردانى کۆسره‌ت ره‌سوڵیان کردوە وه‌ک جێگرى سکرتێرى گشتى یه‌کێتى، بۆئەوەی گفتوگۆ بکات له‌گه‌ڵ قوباد تاڵه‌بانى وەکو نوێنه‌رى یه‌کێتی له حکومه‌ت و ده‌رباز کۆسره‌ت وه‌ک وه‌زیرى ئاوه‌دانکردنه‌وه، وتی «بۆ ئەوەمان بووە خه‌م له‌م پرسه بخۆن تا ده‌ست بکرێت بە شەقامی ١٠٠ مەتری، ئاگادارین قسه‌ی له‌گه‌ڵدا کردوون».\nئاماژەی بەوەش کرد کە ئەنجومەنی پارێزگای سلێمانی داواشی لە قوباد تاڵەبانی کردووه، لە بری پڕکردنه‌وه‌ى چاڵه‌کانی شەقامەکانی سلێمانی، قیرێکى 8 سم بکرێت و به‌ته‌واوى چاک بکرێت.\nلەسەر ئەم پرسە هاوڵاتى پەیوەندیکرد بە سەمیر هەورامی راوێژکاری رۆژنامەوانی قوباد تاڵەبانی بەڵام وەڵامی پەیوەندییەکانی نەدایەوە.\nدوێنێ سێشه‌ممه 14ى ئازارى 2019 قوباد تاڵه‌بانى سه‌رپه‌رشتى کۆبوونه‌وه‌یه‌کى کرد له سلێمانى، به ئاماده‌بوونى وه‌زیرانى ئاوه‌دانکردنه‌وه و نیشته‌جێکردن، شاره‌وانى و گه‌شتوگوزار، له‌گه‌ڵ پارێزگارى سلێمانی، بریکارى وه‌زیرى شاره‌وانی، سه‌رۆکى شاره‌وانى سلێمانى و ئه‌ندامانى لیژنه‌ى سه‌رپه‌رشتیارى جێبه‌جێکردنى پڕۆژه‌ى شه‌قامى 100 مه‌ترى سلێمانی.\nکۆبوونه‌وه‌که تایبه‌ت بووه به جێبه‌جێکردنى پرۆژه‌ى شه‌قامى 100 مه‌ترى سلێمانى و تیایدا تاوتوێى چۆنێتیى ده‌ستپێکردنى پڕۆژه‌که کراوه به‌پێى راگه‌یەندراوى ماڵپه‌ڕى حکومه‌ت، بڕیاردرا له ماوه‌ى 10 رۆژدا له راپۆرتێکدا پێشنیازو راسپارده‌کان تایبه‌ت به چۆنێتیى ده‌ستپێکردنى پڕۆژه‌که، پێشکه‌شى وه‌زاره‌تى شاره‌وانى و سه‌رۆکایه‌تیى ئه‌نجوومه‌نى وه‌زیران بکات، بۆ ئه‌وه‌ى به زووترین کات بڕیار له سه‌ر ده‌ستپێکردنى بدرێت.\nوتیشی «به‌ڵام هێشتا چاڵه‌کان چاکنه‌کراونه‌ته‌وه که ئه‌مه عه‌یبه‌یه‌کى گه‌وره‌یه له هه‌ولێر شه‌قامى 120 مه‌ترى و 150 مه‌ترى ده‌کرێت ئێمه‌ش خه‌ریکى چاڵه‌کان بین و سه‌دمه‌ترى ده‌ستى پێنه‌کردووه«.\nسه‌رۆکى ئه‌نجومه‌ن نیگه‌رانى خۆى له‌که‌مکردنه‌وه‌ى گوژمه‌ى یه‌که‌مى شه‌قامى سه‌دمه‌ترى ده‌ربڕى که له 90 ملیار دیناره‌وه که‌مکراوه‌ته‌وه بۆ 50 ملیار دینارو وتى «ئه‌گه‌ر ده‌ستپێبکرێت ئه‌و 50 ملیار دیناره، به‌شى ئه‌وه ناکات له‌مساڵدا ئیشى تێدا بکرێت ئه‌گه‌ر گوژمه‌ى ترى بۆ ته‌رخان نه‌کرێت».


(62) دووڕووه‌کان، سوێندتان به خوا بۆ ده‌خۆن تا بڕواتان پێبکه‌ن و ڕازیتان بکه‌ن، له‌کاتێکدا که حه‌ق وایه خواو پێغه‌مبه‌ره‌که‌ی ڕازی بکه‌ن ئه‌گه‌ر ئه‌وانه باوه‌ڕدارن...\n(63) مه‌گه‌ر ئه‌وانه نازانن ئه‌و که‌سه‌ی که دژایه‌تی خواو پێغه‌مبه‌ره‌که‌ی بکات، ئه‌وه به ڕاستی ئاگری دۆزه‌خ به‌شیه‌تی و بۆی ئاماده‌یه هاوڕێ له‌گه‌ڵ ژیانی نه‌بڕاوه‌شدا، ئا ئه‌وه ڕیسوایی و خه‌جاڵه‌تیه‌کی زۆر گه‌وره‌یه.\n(64) دووڕووه‌کان ده‌ترسن له‌وه‌ی سووره‌تێک دابه‌زێنرێته سه‌ریان، هه‌واڵیان بداتێ به‌وه‌ی له دڵ و ده‌روونیاندایه، پێیان بڵێ: گاڵته بکه‌ن! بێگومان ئه‌وه‌ی لێی ده‌ترسن خوا هه‌ر ئاشکرای ده‌کات (بۆ خۆتان و بۆ خه‌ڵکیش).\n(65) (کاتێک تۆ ئه‌ی پێغه‌مبه‌ر (صلى الله عليه وسلم) له‌گوفتاری نابه‌جێیان ئاگادار ده‌بیت) و لێیان ده‌پرسیت (ئه‌وه خه‌ریکی چین؟!) ئه‌وه بێگومان ده‌ڵێن: به‌ڕاستی ئێمه ته‌نها ده‌مه‌ته‌قێ و گه‌مه‌و گاڵته‌مان ده‌کرد، پێیان بڵێ: ئایا ئێوه به خواو ئایه‌ت و فه‌رمانه‌کانی و پێغه‌مبه‌ره‌که‌ی گاڵته‌تان ده‌کرد؟!\n(66) (ئیتر بێ سووده) پاکانه مه‌که‌ن، چونکه به‌ڕاستی ئێوه بێ باوه‌ڕ بوون دوای ئه‌وه‌ی له ڕواڵه‌تدا باوه‌ڕتان هێنابوو ئه‌گه‌ر له ده‌سته‌یه‌کتان خۆش ببین (دوای ته‌وبه‌ی ڕاسته‌قینه) ده‌سته‌یه‌کتان هه‌ر ئازار ده‌ده‌ین (به‌هۆی کاری نابه‌جێیه‌وه) چونکه به‌ڕاستی ئه‌وان تاوانبارو تاوانکار بوون.\n(67) دووڕووه‌کان له پیاوان و له ژنان سه‌ر به‌یه‌کترن و وه‌ک یه‌کن له‌م ڕه‌فتارانه‌دا: فه‌رمان به‌گوناهو خراپه و تاوان ده‌ده‌ن و قه‌ده‌غه‌ی خێرو چاکه ده‌که‌ن و ده‌ستیان ده‌نوقێنن (ماڵ و سامان به‌شی که‌س ناده‌ن)، ئه‌وانه خوایان فه‌رامۆش کردووه، خوایش ئه‌وانی پشت گوێ خستووه، به‌ڕاستی دووڕووه‌کان هه‌رخۆیان یاخی و له ئایین ده‌رچوون.\n(68) خوا (هه‌ڕه‌شه‌ی کردوه و) به‌ڵێنی ئاگری دۆزه‌خی به دووڕووه‌کان له پیاوان و ژنان و به‌بێ باوه‌ڕانیش داوه، که به‌رده‌وام و نه‌مرن تیایدا، ئه‌و دۆزه‌خه‌یان به‌سه و کاڵا به‌قه‌د باڵایه‌و خوا نه‌فره‌تی لێکردوون و سزای به‌رده‌وامیش به‌شیانه و بۆیان ئاماده‌یه.


بەشار ئەسەد سەردانی ئیمارات دەکات\nی مانگی سێ ١٩, ٢٠٢٢\nMideast Emirates Syria\nئۆفیسی سەرۆکایەتی سوریا ڕایگەیاند سەرۆکی سوریا بەشار ئەسەد لەگەڵ فەرمانڕەوای دوبەی شێخ محەمەد بن ڕەشید ئال مەکتوم لە دوبەی کۆبۆتەوە، ئەمەش یەکەمین سەردانی ئەسەدە بۆ وڵاتێکی عەرەبی لە دوای دەستپێکردنی شەڕی سوریاوە لە ساڵی 2011 دا.\nدەزگای هەواڵی وامی ئیمارات ئاماژەی بەوەدا ئەسەد لەگەڵ شازادەی جێنشینی ئەبوزەبی شێخ محەمەد بن زاید نەهیانیشدا کۆبۆتەوە.\nدەزگای هەواڵی وام وتی دوو ڕابەرەکە تاوتوێی کۆمەڵێک نیگەرانی هاوبەشییان کردووە و جەختیان لە پاراستنی سەروەری خاکی سوریا و کشانەوەی هێزە بیانییەکان کردووە لەو وڵاتەدا. هاوکات باس لە پشتیوانییە مرۆیی و سیاسییەکان کراوە بۆ سوریا و گەلەکەی تاوەکو بگەن بە چارەسەرێکی ئاشتیانە بۆ ئەو کێشانەی ڕووبەڕووی وڵاتەکە بوونەتەوە.\nئەم کۆبوونەوەیە نوێترین هەوڵە دیبلۆماتییەکانە کە تیشک دەخەنە سەر ڕوودانی گۆڕانکارییەک لە ڕۆژهەڵاتی ناوەڕاستدا لەکاتێکدا کۆمەڵێک وڵاتی عەرەبی هەوڵ دەدەن پەیوەندییەکانیان لەگەڵ بەشار ئەسەددا زیندووبکەنەوە.


پێش 4 هەفتە ژمارەی بینراو 1006\nسه‌نته‌ری چاودێری و كۆنتڕۆڵكردنی نه‌خۆشییه‌كان له ئه‌مه‌ریكا CDC چه‌ند نیشانه‌یه‌كی ڕونكردۆته‌وه كه ئاماژه‌یه بۆ ئه‌وه‌ی منداڵه‌كه‌ت توشی ڤایرۆسی كۆرۆنا بووه و پێویسته زوو بیگه‌یه‌نیته نه‌خۆشخانه.\nله‌نیشانه‌كانی توشبوونی منداڵ به كۆرۆنا " قورسی هه‌ناسه‌دان و ئازاری سنگ و نه‌توانینی نوستن " و به‌شێكیشیان نیشانه‌ی توشبوون به ڤایرۆسه‌كه‌یان تیادا نییه به‌ڵام توانای ئه‌وه‌یان هه‌یه بیگوێزنه‌وه به كه‌سانی ساغ.\nئه‌م سه‌نته‌ره ئاشكراشی كردوه كه زۆربه‌ی منداڵان نیشانه‌كانی توشبون به كۆرۆنا به سادده‌ی له‌سه‌ریان ده‌رده‌كه‌وێت و زۆر كه‌میان پێویستیان به‌وه هه‌یه ببرێنه نه‌خۆشخانه و ئامێری هه‌ناسه‌دانی ده‌ستكردیان بۆ به‌كاربهێندرێت\nهاوكات دیاریت نیشانه‌كانی توشبوونی منداڵان به كۆرۆنا" تا و له‌رز و كۆكه و گیرانی قوڕگ و ئاو هاتنه خواره‌وه به لوتدا وو نه‌مانی هه‌ستی تام و بۆنكردن و هه‌وكردنی قوڕگ و هه‌ناسه‌توندی و سكچوون و دلتێكهه‌ڵاتن و ئازاری سه‌ر و نه‌مانی ئاره‌زووی خواردنه" له‌كاتی هه‌ستكردن به‌م نیشانانه منداڵه‌كه‌ت پشتگوێ مه‌خه و بیگه‌یه‌نه‌ره نزیكترین سه‌نته‌ری وه‌رگرتنی چاره‌سه‌ری نه‌خۆشی.


قسه‌یه‌ك بۆ هه‌رایه‌كه‌ی وه‌زاره‌تی ئه‌وقاف ... مه‌لا عه‌بوڵڵا شێركاوه‌ی\nئاراس عه‌بدوڵڵای به‌ڕێوه‌به‌ری به‌دواداچوون له په‌روه‌رده‌ی گشتی هه‌ولێر له‌باره‌ی بڕیاره‌كه‌ی وه‌زاره‌تی ئه‌وقاف ده‌ڵێت: ( بڕیاری گواستنه‌وه‌ی قوتابخانه ئاینییه‌كان، له‌وه‌زاره‌تی ئه‌وقافه‌وه بۆ وه‌زاره‌ته‌كانی په‌روه‌رده‌و خوێندنی باڵا، به‌بێ دیراسه كردنێكی ورد هه‌ڵه‌یه، چونكه تا ئێستا وه‌زاره‌تی په‌رورده‌و خوێندنی باڵا خۆی كێشه‌ی سیسته‌می خوێندنی هه‌یه، تا ئیستا نه‌توانراوه پلانێكی تۆكمه دابنرێت بۆ چاره‌سه‌ركردنی كیشه‌كان، كورد وته‌نی: ماڵ به‌خۆی نه‌بوو میوانیشی هات. ئه‌و كاره‌ی ئه‌وقاف خۆدزینه‌وه‌یه له‌به‌رپرسیاره‌تی‌و له كێشه‌كان هه‌ڵدێت).\nئێستا له كوردستان دوو تێڕوانین سه‌باره‌ت به گواستنه‌وه‌ی قوتابخانه‌و په‌یمانگا ئیسلامیه‌كان بۆ سه‌ر وه‌زاره‌تی په‌روه‌رده‌و خوێندنی باڵا هه‌ن، مه‌به‌ستم نیه بڵێم ئه‌وانه هه‌ڵه‌ن یان راست، به‌ڵكو ئامانجی من قسه‌كردنه له‌سه‌ر قه‌زیه‌كه (هه‌نگاوه‌كه‌ی وه‌زاره‌تی ئه‌وقاف!!)، ئاخۆ له كۆی ئه‌و پاساوه كه‌م‌و كاتی‌و كورتانه‌ی ده‌هێنرێنه‌وه، هێشتا ده‌كا ئه‌وه‌ی كراوه!؟\nراسته ئه‌وقاف به‌و هه‌نگاوه سه‌ری خۆی سووك كرد، پشوویه‌كی بۆ خۆی دروست كرد، گۆڕانێكی به‌سه‌ر هه‌یكه‌لی وه‌زاره‌ت داهێنا!! به‌ڵام هه‌ر چۆنێك بێت پێم وایه ئه‌و بڕیاره زیانی گه‌وره‌ی له خودی وه‌زاره‌تی ئه‌وقاف دا، ئێستای خوێندنی ئیسلامی له مێژووی پڕ شكۆی زانایان‌و رێبازی زانست دابڕی‌و گۆڕانی ریشه‌یی به‌سه‌ر ئه‌و رێڕه‌وه گرنگه داهێنا، كه گه‌وره سه‌ركرده‌و زانایانی پێشوو چوارچێوه‌یان بۆ داڕشتبوو، له‌هه‌مان كات هه‌یمه‌نه‌و ده‌وری سیادی ئه‌و وه‌زاره‌ته‌ی له‌پرۆسه‌ی حوكمڕانی ئێستای هه‌رێمی كوردستان كه‌مكرده‌وه، له‌به‌ر ئه‌وه‌ی:\nیه‌كه‌م: ئه‌گه‌ر وه‌زاره‌تی ئه‌وقاف باڵێكی ئیداره‌دان‌و به‌ڕێوه‌بردنی كاروباری ئایینی بێت، ئه‌وه باڵه‌كه‌ی تری بریتی بوو له خوێندنی ئیسلامی، كه‌چی كت‌و مت به‌ده‌ستی خۆی باڵێكی هه‌ڵته‌كاند‌و (حه‌ز بكا یان نه‌یكا) ئێستا وه‌ك ته‌یرێكی باڵ شكاو ماوه‌ته‌وه.\nدووه‌م: ئه‌وه‌ی له به‌یاننامه‌و لێدوانه‌كانی ئه‌و وه‌زاره‌ته بیستمان، هیچ موبه‌ریرێكی وای تێدا نیه فلوسێك بێنێت، كه شه‌رعیه‌ت به‌و گواستنه‌وه‌یه بدات، ئه‌وه‌ی باس ده‌كرێ گوایه (هۆكاری ماددی‌و ئیداری‌و ئه‌كادیمی له‌پشته)، ئه‌وه خۆی له‌خۆیدا عه‌یبه‌یه‌كی گه‌وره‌یه، له‌به‌ر ئه‌وه‌ی سه‌به‌ب ئێوه وه‌ك وه‌زاره‌تی ئه‌وقاف بۆ چاكتان نه‌كرد؟ مه‌گه‌ر ئێوه‌ش حكومه‌ت نین؟ ئه‌گه‌ر وڵامتان ئه‌وه‌یه پێمان نه‌كرا یان ناكرێ، باشتر بوو له‌بری عه‌زل كردنی پێنج هه‌زار قوتابی له‌و وه‌زاره‌ته، ئه‌و چوار پێنچ كه‌سه‌ی به‌و كاره هه‌ڵساون خۆیان عه‌زل كربا له ئه‌وقاف!.\nسێیه‌م: تێناگه‌م لۆ وه‌زاره‌ت له‌و راستیه هێنده شه‌رمن بوو، كه بڵێ من خوێندنی ئیسلامیم پێ به‌ڕێوه ناچێ‌و له‌كۆڵ خۆی ده‌كه‌مه‌وه، ئه‌و هه‌نگاوه كۆله‌واری‌و لاوازی وه‌زاره‌تی ئه‌وقافی بۆ هه‌موو لایه‌ك ده‌رخست، ئه‌وه‌ی چاوه‌ڕوانیش ده‌كرا بكرێ، كه ماوه‌ی چه‌ندین ساڵه ده‌رچووانی په‌یمانگای پێشنوێژو وتارخوێنان له‌چاوه‌ڕوانی بوونه كولێژی په‌یمانگایه‌كه‌یانن، كه‌چی تازه ئومێده‌كان له‌و وه‌زاره‌ته سه‌باره‌ت به خوێندنی ئیسلامی بوونه بلقی سه‌ر ئاوو و پوكانه‌وه.\nچواره‌م: ده‌كرا وه‌زاره‌ت خۆی چاكسازی له خوێندن بكا‌و وانه‌ی زانسته مرۆییه‌كانیشی زیاد كردبا، چونكه كه‌ره‌سته‌كه له‌ژێر ده‌ستی خۆی بوو، چۆنی ویستبا ده‌یتوانی چاكی بكات، به‌ڵام كه خۆی نه‌یتوانی چی داوه له‌خه‌ڵك بۆی چا كه‌ن!؟ هه‌روه‌ك به‌ڕێوه‌به‌ری به‌دواداچوون له په‌روه‌رده‌ی گشتی هه‌ولێر ده‌ڵێ: (خۆ ده‌كرێت هه‌ر سه‌ر به‌هه‌مان شوێن بن‌و وانه‌ی زانستی زیاد بكرێت‌و بخوێندرێت). چونكه پسپۆڕیه‌كه له‌خۆیه‌وه نزیكه‌و له دونیای ئێستاش پسپۆڕی سیمایه‌كی گرنگه بۆ به‌رجه‌سته كردنی داهێنان‌و پێشكه‌وتنه‌كان.\nپێنجه‌م: ئه‌گه‌ر بڕیاره‌كه بۆ رێگریه له فره ته‌فسیری‌و بیری توندڕه‌وی‌و ده‌رهێنانی قوتابیان له‌بن ده‌ستی سه‌له‌فیه‌ت، ئه‌ی باشه بۆ له‌و لاوه مزگه‌وتیان پێ ده‌ده‌ن؟ ده‌یان ته‌شهیرو گومڕاكردنی ئه‌م‌و ئه‌و له‌وانه‌وه ده‌بیستن، كه‌چی نوقه‌تان نایه‌ت، مه‌گه‌ر ئه‌وه (بانێكه‌و دوو هه‌وا) نیه؟! ئه‌ی ئاگاو لێی نیه رۆژانه كتێب‌و نامیلكه‌ی جۆراوجۆرو پڕ له بیری بیانی‌و توندڕه‌وی به‌ناوی ئیسلامه‌وه له‌و هه‌رێمه چاپ‌و بڵاو ده‌كرێنه‌وه؟ باشتر نه‌بوو رێگری له‌وه بكه‌ن، نه‌ك باڵی خۆ بشكێنن‌و داوا له‌شوێنی تر بكه‌ن بۆتانی چاكه‌ن؟\nشه‌شه‌م: چ عه‌جه‌ب وه‌زاره‌ت ئه‌وه‌ی نه‌كرده پرۆژه یاسا‌و نه‌یدا به‌په‌رله‌مان، له‌كاتێكدا بڕیارێكی ساده نیه‌و بگره یاسای خۆی هه‌یه له په‌رله‌مان، ئه‌بوا دیراسه كرابا‌و رای خه‌ڵكی پسپۆڕی له‌سه‌ر وه‌رگیرابا، نه‌ك وه‌ها كت‌و مت بێ هه‌بوونی زه‌مانه‌ت‌و پێشنیارو مه‌رج راده‌ستی وه‌زاره‌تی په‌روه‌رده‌ی بكا، له‌كاتێكدا وه‌زاره‌تی په‌روه‌رده ته‌نها یه‌ك وانه‌ی ئایینی هه‌یه‌و نه‌یتوانیوه ببێته نمونه‌یه‌كی سه‌ركه‌وتووانه‌ی په‌روه‌رده‌ی ئیسلامی، چ جای ئه‌و هه‌مووه‌شی بچێته سه‌ر!.\nحه‌وته‌م: ئه‌وانه‌ی هه‌ڵگری بڕوانامه‌ی زانستی بوون، ساڵانه تاقیكردنه‌وه‌ی توانستی زانستی‌و یه‌كسانكردنی بڕوانامه‌یان بۆ ده‌كرا، له‌كاتێكدا لای خۆی بوون‌و مه‌لاش بوو، ئه‌ی له‌مه‌ودوا كه له‌لایه‌ن وه‌زاره‌تی ته‌ربیه‌وه بۆی ره‌وان ده‌كرێن چیان پێ ده‌كا؟ یان چۆن ده‌ست كراوه ده‌بێ له پێگه‌یاندنی وتاربێژی لێهاتوو دوای ئه‌و بریاره؟ كه چی نه‌بێ چۆن‌و چی پێ ده‌كرێ؟ (فاقد الشيء لا يعطي).\nهه‌شته‌م: ده‌بوو وه‌زاره‌تی ئه‌وقاف ئه‌وه‌ی له‌به‌ر چاو گرتبا، كه زۆربه‌ی ئه‌و قوتابیانه له قوتابخانه‌و په‌یمانگا ئیسلامیه‌كانی سه‌ر به‌و وه‌زاره‌ته ده‌یانخوێند، له‌به‌ر خاتری لایه‌نه دینی‌و زانسته پیرۆزه‌كان بووه، ئاواتیان بووه وه‌ك پێشنوێژو وتارخوێن خزمه‌ت بكه‌ن، نه‌ك مه‌به‌ستیان بووبێ له شوێتی تر وه‌ربگیرێن‌و له فه‌رمانگه‌كانی تری حكومی دابمه‌زرێن.\nنۆیه‌م: به‌و حیسابه بێت، له‌مه‌ودوا له‌به‌ر ئه‌وه‌ی وه‌زاره‌تی ئه‌وقاف ئه‌ركی به‌رێوه‌بردنی خوێندنی ئیسلامی له‌كۆڵ خۆ كرده‌وه، چاوه‌ڕوان ده‌كرێ! وه ده‌بێ باش باش خزمه‌تی مزگه‌وته‌كان بكات‌و لانی كه‌م بتوانێ داهاتی وه‌قف بۆ خزمه‌تی مزگه‌وته‌كانی كوردستان بگێڕێته‌وه!\nده‌یه‌م: چاوه‌ڕوان بووین وه‌زاره‌تی ئه‌وقاف خه‌مێكی گه‌وره له ره‌وشی حوجره‌و خوێندنی ئیسلامی بخوات، نه‌ك له‌سه‌ر ئاستی به‌ڕێوه‌بردن، به‌ڵكو بۆ ئاستی كردنه‌وه‌ی زانكۆیه‌كی ئیسلامی له كوردستان، بۆ ئه‌وه‌ی له‌رێیه‌وه خۆماڵیانه كادری ئایینی پێگه‌یاندباو خزمه‌تێكی جوانی پێشكه‌شی كوردستان كردبا.\nبه كورتیه‌كه‌ی گرنگ لای من ئه‌وه‌یه پرۆسه‌كه سه‌ركه‌وتووانه بێت‌و به‌شێوه‌یه‌ك ئاراسته بكرێت له ئاست دۆخی ئێستا كوردستان‌و ئه‌زموونی خۆماڵیانه هه‌رێم‌و ئه‌م قۆناغه بێت. له‌هه‌مان كات مه‌به‌ستی من له‌و نووسینه كه‌مكردنه‌وه نیه له‌وه‌زاره‌تی په‌روه‌رده‌و خوێندنی باڵا، هه‌روه‌ك مه‌به‌ستیشم نیه وه‌زاره‌تی ئه‌وقاف شه‌رمه‌زار بكه‌م، وه‌لێ ئه‌وه بۆچوونی خۆمه له‌سه‌ر ئه‌و پرسه‌و پێم وایه وه‌زاره‌تی ئه‌وقاف له‌جیاتی پینه كردن، درزو پینه‌یه‌كی گه‌وره‌تری دروست كرد، له‌هه‌مان كات ده‌یان پرسیاری جددی له‌سه‌ر ئه‌و بابه‌ته هه‌ن، كه وڵامه‌كانیان ئێستا موقنیع نین، به‌ڵام به‌پێی تێپه‌ڕبوونی زه‌مه‌ن ده‌ره‌كه‌وێ، كه ئه‌و هه‌نگاوه چ زیان‌و په‌شیمانیه‌ك بۆ وه‌زراه‌تی ئه‌وقاف دروست ده‌كات.


📅 کاتی تۆمارکردن Aug 17 2018 10:30AM\nشنگال، 15-08-2018 [ زۆرتر... 👁] ✖ ✖ 📼 0 1 ✔ 90% ✍ هـ.ب. 17-8-2018 10:30:48\n📝 هێزەکانی گەریلا لە بارزان، جۆلەمێرگ و سێرت گورزیان لە هێزەکانی داگیرکەردا 15-08-2018 بەڵگەنامەکان\n📅 کاتی تۆمارکردن Aug 15 2018 10:05PM\nناوەندی ڕاگەیاندنی هێزەکانی پاراستنی گەل - هەپەگە [ زۆرتر... 👁] ✖ ✖ ✖ 0 1 ✔ 95% ✍ هـ.ب. 15-8-2018 22:05:49\n📝 یەپەگە لە عەفرین لە چەتەکانی تورکیای دا و 10 داگیرکەر کوژران 15-08-2018 بەڵگەنامەکان\n📅 کاتی تۆمارکردن Aug 15 2018 1:51PM\nناوەندی راگەیاندنی یەکینەکانی پاراستنی گەل (یەپەگە [ زۆرتر... 👁] ✖ ✖ ✖ 0 1 ✔ 95% ✍ هـ.ب. 15-8-2018 13:51:44\n| کاتی ئافراندنی لاپەڕە: 13,4 چرکە!


📅 07-02-2021 رێکەوت و رووداو (کڕۆنۆلۆژیا)\n... [ زۆرتر... 👁] ✖ ✖ 7 1 ✔ 97% ✍ هـ.ب. 1-1-2021 14:39:06\n📅 17-02-2021 رێکەوت و رووداو (کڕۆنۆلۆژیا)\n... [ زۆرتر... 👁] ✖ ✖ 22 1 ✔ 97% ✍ هـ.ب. 1-1-2021 14:39:06\n🔤 ئائلبوون وشە و دەستەواژە\n📅 کاتی تۆمارکردن Feb 18 2021 10:22AM\nز. زۆرداریکردن [ زۆرتر... 👁] ✖ ✖ ✖ 0 0 ✔ 62% ✍ ز.س. 18-2-2021 10:22:09\n🔤 ئابجی وشە و دەستەواژە\nد. خۆشک [ زۆرتر... 👁] ✖ ✖ ✖ 0 0 ✔ 62% ✍ ز.س. 18-2-2021 10:22:12\n🔤 ئابجەر وشە و دەستەواژە\nهاتن و کشانەوەی ئاوی دەریا (مد و جزر) [ زۆرتر... 👁] ✖ ✖ 0 1 ✔ 92% ✍ ز.س. 18-2-2021 10:22:13\n🔤 ئابخوست وشە و دەستەواژە\nدەرگەیەکە کە کەسی تێدا نەبێ [ زۆرتر... 👁] ✖ ✖ ✖ 0 1 ✔ 82% ✍ ز.س. 18-2-2021 10:22:15\n🔤 ئابخوون وشە و دەستەواژە\nئابخوست [ زۆرتر... 👁] ✖ ✖ ✖ 0 1 ✔ 82% ✍ ز.س. 18-2-2021 10:22:16\n🔤 ئابوونە وشە و دەستەواژە\nبەشداربوون لە ڕۆژنامە و گۆڤاردا [ زۆرتر... 👁] ✖ ✖ ✖ 0 3 ✔ 82% ✍ ز.س. 18-2-2021 10:22:19\n🔤 ئابەستە وشە و دەستەواژە\nجاسووس بەزاخ، پاپی، پاچیخیکەر، جاسووس، جەهسویس [ زۆرتر... 👁] ✖ ✖ ✖ 0 0 ✔ 86% ✍ ز.س. 18-2-2021 10:22:21\n🔤 ئاتوون وشە و دەستەواژە\n1-موعلیمەیەکە کە دەرسی خوێندن و نووسین و نەقش بەکچ [ زۆرتر... 👁] ✖ ✖ 0 0 ✔ 82% ✍ ز.س. 18-2-2021 10:22:25


خۆپیشاندانەکانی شیلیی بەردەوامە و دەوڵەت ناچار کرا کە چاو بە بڕیارەکانیا بخشێنێتەوە. – www.facebook.com/sekoy.anarkistan ***** sekoy-anarkistani-kurdiy-zman@riseup.net\nخۆپیشاندانەکانی شیلیی بەردەوامە و دەوڵەت ناچار کرا کە چاو بە بڕیارەکانیا بخشێنێتەوە.\nخۆ پیشاندان و هاتنە سەر شەقامەکانی خەڵکی لە سەنتیاگۆ و شارەکانی دیکە دەوڵەتی لە لایەکەوە ناچار کرد کە لە زیادرکردنی بیتاقەی هاتووچۆ پەەشیمان ببێتەوە ئامادەیە کە ڕیفۆرم بکات، لە لایەکی دیکەشەوە لە ناچاری و شپرزەیی و شلۆقبوونی دەسەڵات و ئیدارەکەی فرامانی حاڵەتی تەواریی لەتەك سەپاندنی یاساخکردنی هاتووچۆ لە 6 شاری تردا، بدات.\nتاکو دوێنی 7 کەس گیانیان لە دەستداوە، 62 پۆلیس و 11 مەدەنی بریندار بوون ، هیچ جۆرە هاتووچۆیەكی پاس و میترۆ لە سەنتیاگۆ نەبووە ، 1500 کەس گیراون ، 70 ڕووداوی جددی ڕویداوە کە 40 لەوانە تاڵانکردنی مەخزەن و سوپەرمارکێتە گەورەکانن، 85 محەتەی میترۆ زەرەریان پێگەیەنراوە 3 بەش لە میترۆکان بە جۆرێك زەرەەرمەند بوون کە مانگی زیاتر دەوێت بۆ چاککردنەوەیان ، لە 6 خەتی میترۆ تەنها خەتێك ئەویش بە شەڕە شەق کاردەکات ، 60 لە مەخزەنەکانی Walmart کە ئەمەریکییە زیانی گەورەیان لێکەوتووە، 2 هێڵی ئاسمانی نەیانتوانیوە موسافیرەکانیان بگوێزنەوە. زیاتر لە 10،500 پۆلیس و سەرباز هێنراونەتە سەر شەقامەکان دژ بە خۆپیشاندەران.\nئەم توڕەییەی خەڵکی لە حکومەت و کۆمپانیا گەوەرکان و سوپەرمارکێت و توێژاڵی دەستەبژێر بە گاڵتە ڕوی نەداوە ، ئەمە پەنگخواردنەوەی خەڵکییە کە لە سالی 2010 وە لە مافە سەرەتاییەکانی وەکو خوێندنی بەلاش یا پارەیەکی کەم ، نەبوونی چارەسەریی نەخۆشی بە بەلاش ، باج و خەراجی زۆر ، گرانی باری ژیانیان و زۆری تریش …. کە پێوەی دەناڵێنن ، هێناونیەتە سەر شەقام . خەڵکی خۆی دەزانێت مایە و هۆکاری برسێتی و ڕەشووڕوتتیان کێن و بێ دەنگی چی تر دادیان نادات، تاڵانکرنی ئەو شوێنانەوە چنگاوشبوونی پۆلیس و سەرباز و هەرکەس کە پشتگیریی لە ئەو بارودۆخە سەپەێنراوە بکات ، مافی ڕەوای خەڵکییە.\nPrevious Postڕۆژئاوا لە نێوانی قڕکردن و سازشکردنا :Next Postفلسفة التقدم / 9


ئەمڕۆ لە گۆشەنگیای مێژووەوە\nكوردستان 27/02/2019 - 10:26 نووار فه‌قێ\n- لە 27-2-1922 شۆڕشی میسر دەستی پێكرد و سەربەخۆیی خۆی راگەیاند.\n- لە 27-2-1844 كۆماری دۆمەنیكا سەربەخۆیی خۆی لە هایتی راگەیاند و پدرۆ سانتانا بوو بە یەكەمین سەرۆك كۆماری ئەو وڵاتە.\n- لە 27-2-1968 یەكێتیی میرنشینەكانی عەرەبی راگەیەنرا.\nلە 27-2-1977 ئەحمەد حەسەن بەكر، سەرۆكی ئەوكاتی عێراق، محەمەد تەها نعێمی وەك سەركردەی فەیلەقی یەك دامەزراند بۆ ئەوەی بزووتنەوەی نوێی گەلی كوردستان سەركوت بكات.\nلە 27-2-1994 شاعیری هاوچەرخی كوردستان محەمەدعەلی مەدهۆش كۆچی دوایی كرد، ئەم شاعیرە نوێخوازە لە ساڵی 1919 لە شاری سلێمانی هاتۆتە ژیانەوە، لە ساڵی 1939ەوە شیعری نووسیووە و یەكەمین شیعری لە ساڵی 1940دا لە رۆژنامەی ژیندا بڵاو كردووەتەوە.\nلە 27-2-1995 ژمارەیەك تیرۆریست لە ناوەڕاستی یەكێك لە قەرەباڵغترین بازاڕی شاری زاخۆ، ئوتومبێلێكی مینڕێژكراویان تەقاندەوە. لە ئەنجامی ئەو تاوانە تیرۆریستییەدا 94 هاووڵاتی شەهید بوون و 185 كەسی تریش بریندار بوون، كە هەموویان زەحمەتكێش و كرێكار و كاسبی شاری زاخۆ بوون. دوابەدوای تاوانەكە زاخۆ جەماوەری كوردستان زۆر بە توندی ئەو تاوانەی تیرۆریستانیان سەركۆنە كرد، چەندین كەسایەتیی سیاسی و پارتی سیاسی دەرەوە و ناوەوەی كوردستان تاوانەكە.\n- لە 27-2-2009 بنیدێكتی شازدەیەم پاپای ڤاتیكان پێشوازی لە سەرۆك مەسعوود بارزانی كرد و رۆڵی سەرۆك بارزانی لە ناوچەكەدا بەرز نرخاند و راشیگەیاند كە پێكەوەژیان و یەكتر قبووڵكردنیشی لە هەرێمی كوردستان جێی بایەخە.